Fakta dan Mitos tentang garam yang perlu anda tahu

Terlalu kerap kita mendengar ungkapan seperti ini sehinggakan kita beranggapan bahawa natrium (garam) adalah satu bahan yang tidak baik dan akan memudaratkan diri kita. Walaupun natrium sering dikatakan sebagai penyebab tekanan darah tinggi, ia juga memainkan beberapa peranan penting dalam badan. Natrium membantu mengawal tekanan darah dan mengawal fungsi otot dan saraf, sebab itu kepekatan natrium dikawal dengan teliti oleh badan. Walau bagaimanapun, ramai orang mengambil jumlah natrium lebih dari yang badan mereka perlukan.

Sejauh manakah kita mengetahui mengenai garam yang kita makan setiap hari? Mari kita singkap.

Garam (Natrium) adalah satu sumber mineral yang penting dalam kehidupan manusia - hingga perkataan "gaji" datang dari perkataan Latina bagi garam. Tanpa natrium yang cukup dalam badan anda, fungsi sel dan komunikasi saraf akan terhenti. Kebanyakan garam yang ada dalam makanan kita adalah dalam bentuk natrium klorida, iaitu sebatian garam. Natrium itu sendiri adalah elemen, lebih mendalam, ia dikategorikan sebagai logam, tapi ia sangat jarang berbentuk unsur, kerana ia begitu reaktif.

Natrium penting kepada fungsi sel disebabkan banyak faktor. Ia sangat penting untuk menyerap beberapa nutrien dari saluran penghadaman, glukosa sebagai contoh, dan juga membenarkan beberapa molekul yabng tidak boleh jika tidak melalui membran sel untuk menyeberang.

Natrium larut dalam darah dan memainkan peranan penting dalam mengekalkan tekanan darah. Natrium menarik dan memegang air, jadi natrium dalam darah membantu mengekalkan bahagian cecair dalam darah. Sebaliknya, jika anda mengambil terlalu banyak natrium, badan anda akan mengandungi terlalu banyak air tambahan, lalu meningkatkan jumlah darah anda. Oleh kerana saluran darah anda tidak boleh berkembang untuk menampung jumlah darah meningkat, tekanan darah anda akan meningkat. Tekanan darah tinggi adalah faktor risiko untuk pelbagai penyakit, termasuk penyakit jantung dan strok.

Kedua-dua otot dan saraf memerlukan arus elektrik untuk berfungsi dengan baik. Otot dan sel saraf menjana arus elektrik ini  dengan mengawal aliran molekul bercas elektrik, termasuk natrium. Untuk sel-sel otot ini, arus elektrik merangsang pengecutan otot. Saraf, sebaliknya, memerlukan aktiviti elektrik untuk berkomunikasi dengan saraf lain. Sel menggunakan pam molekul untuk mengekalkan tahap natrium tinggi di luar. Apabila arus elektrik diperlukan, sel-sel boleh membenarkan ion natrium bercas positif ke dalam sel, menjana arus elektrik yang positif.

Oleh kerana natrium merupakan sebahagian daripada saraf dan fungsi otot, tidak hairanlah jika jumlah natrium yang terlalu sedikit atau terlalu banyak di dalam badan boleh memberi kesan kepada kedua-dua sistem organ ini. Tahap natrium yang rendah, yang dipanggil hyponatremia, boleh menyebabkan kekejangan otot, sakit kepala, keresahan, kegelisahan, rasa loya dan keletihan. Tanda-tanda hyponatremia yang lebih serius termasuklah kekeliruan, halusinasi, kurang sedar dan koma. Jika terlalu banyak natrium, juga dikenali sebagai hypernatremia, boleh membuat anda lesu atau resah. Hypernatremia juga boleh menyebabkan peningkatan refleks tendon dalam, pengecutan otot dan sawan.

Badan anda mengawal tahap natrium dengan teliti untuk mengelakkan tahapnya daripada menjadi terlalu tinggi atau terlalu rendah. Buah pinggang bertanggungjawab mengawal kepekatan natrium dan mengekalkan natrium apabila kepekatannya rendah dan mengeluarkan natrium melalui air kencing apabila kepekatannya menjadi tinggi. Walau bagaimanapun, mereka yang mempunyai masalah buah pinggang mungkin lebih mudah terdedah kepada perubahan kepekatan natrium yang bahaya disebabkan oleh fungsi buah pinggang yang merosot. Badan anda juga boleh kehilangan natrium dalam bentuk peluh. Ini bermakna bagi orang yang banyak berpeluh, seperti atlet, mereka terdedah kepada hyponatremia semasa melakukan aktviti fizikal yang banyak.


Bila disebut perkataan "PROTEIN", secara tak langsung otak anda akan berfirkir tentang ayam, ikan dan juga daging. Sumber protein tidak semestinya datang dari ayam, daging dan juga ikan. Sayuran dan kacang juga mengandungi sumber protein yang tinggi. Mengurangkan pengambilan protein dari sumber daging dan menggantikan dengan sumber protein lain adalah satu perubahan baik untuk badan anda. Dan dari sumber lain, bukan bermaksud dari suplemen protein shake!

Dalam artikel ini, kami menyenaraikan 5 sayuran yang mengandungi kandungan protein yang tinggi, dan juga disamping itu membekalkan serat kepada badan anda.

Kandungan protein : 17 gram dalam setiap 85 gram sajian

Tempe diperbuat daripada kacang soya dan dicampurkan dalam kek padat yang kemudian boleh digoreng dalam kuali seperti tauhu atau ia boleh dihiris. Ia mudah kunyah dan mempunyai jumlah serat  dan protein jauh lebih tinggi berbanding dengan tauhu dan kerana ia ditapai, ia menjadi lebih mudah dicerna bagi sesetengah orang.

Kandungan protein : 9-16 gram dalam setiap 85 gram hidangan

Tauhu adalah makanan biasa bagi vegetarian dikenali juga oleh bukan vegetarian dan antara makanan yang paling dikenali dimakan oleh vegetarian. Ia dibuat daripada gumpalan susu soya yang boleh digoreng dalam kuali, tumis dan dikacau atau kadang-kadang dihancurkan. Ia mungkin tidak mengandungi protein setinggi tempe, tapi rasanya boleh diterima oleh sesetengah orang.

Kandungan protein : 8 gram dalam setiap 2 sudu besar

Mentega kacang adalah sangat baik dan juga makanan keselesaan klasik untuk kanak-kanak, tetapi anda juga boleh menambah ia  ke dalam banyak makanan lain seperti pizza. Kacang ini dan mentega kacang juga boleh membantu mengurangkan selera makan anda dan membuat anda kurang makan, yang akan menyumbang kepada penurunan berat badan.

Kandungan protein : 16 gram dalam setiap 85 gram hidangan

Kacang kuda adalah sumber yang sangat baik kedua-dua serat dan protein yang menjadikan ia satu kombinasi lazat dan sihat. Anda boleh cuba sapukan ia pada sekeping roti dan bukannya mayonis, atau makan  bersama-sama dengan pelbagai hirisan sayuran.

Kandungan protein : 18 gram dalam setiap 85 gram sajian

Selain mengandungi protein yang tinggi, kacang badam juga mengandungi Vitamin E yang mana mempunyai banyak manfaat kepada rambut dan kesihatan kulit. Ia juga dapat memenuhi lebih kurang 60% keperluan magnesium anda, yang mana membantu mengurangkan keinginan anda terhadap gula, boleh mengurangkan kekejangan akibat PMS, meningkatkan kesihatan tulang dan juga mengurangkan kesakitan dan kekejangan otot-otot anda. Ia juga mengandungi monounsaturated fat iaitu digelar "good-fat".


Jangan sesekali berlapar jika mahu turunkan berat badan

Artikel ini agak teknikal, dan perlukan fokus yang tinggi untuk faham. Jika matlamat anda adalah untuk turunkan berat badan dan buang lemak anda, anda perlu baca dengan teliti. Sediakan kalkulator untuk proses pengiraan :)

Dan bila bercakap mengenai diet, hampir semua orang akan fikir, lebih mudah kalau cuba mengambil jalan pintas dengan makan kalori dengan jumlah yang rendah. Apabila kurangkan kalori, mestilah akan kurus, dan dengan cara ini, anda takkan menambahkan lemak baru kepada badan bukan?

Sebenarnya, ia tak semudah itu. Mengurangkan pengambilan kalori dengan terlalu banyak sebenarnya mempunyai kesan sebaliknya, iaitu melambatkan usaha penurunan berat anda.

"Ia adalah masalah biasa - dimana menahan lapar akan menyebabkan kurangnya keberkesanan dalam penurunan berat badan," kata Shawn M. Talbott, Ph.D.,L.D.N., penyelidik biokimia pemakanan di Salt Lake City, Utah, dan bekas pengarah Klinik Pemakanan Universiti Utah.

Resting Metabolic Rate (RMR), atau maksud lainnya, kadar pembakaran kalori oleh badan ketika badan dalam keadaan rehat. Ya, ketika badan kita sedang rehat pon, badan kita akan membakar kalori. Ini kerana badan kita memerlukan tenaga untuk organ-organ dalaman untuk berfungsi melakukan tugas masing-masing.

Dan jika anda berdiet secara berlapar, contohnya, sebelum ini anda mengambil sebanyak 3000 kalori sehari, dan ingin mengurangkan kepada 1000 kalori, benda pertama yang akan berlaku apabila anda kurangkan pengambilan kalori terlalu rendah atau terlalu drastik ialah, RMR anda juga akan menjadi rendah. Apabila RMR anda menjadi rendah, kadar pembakaran lemak anda pon akan berkurang, dalam erti kata lain, susah untuk kurus!

Badan anda akan berkata "Okay, tak ada lagi kalori nak masuk? Jadi aku nak "tidur" untuk simpan tenaga," jelas Tablott. Dan lebih teruk, badan anda tak tahu berapa lama lagi ia akan menerima kalori rendah dari anda, jadi ia akan terus berada dalam mod "energy-saving" untuk memaksimakan survival. Jadi, badan anda kurang membakar lemak, dan lambat lah anda akan kurus!

Sebelum itu, anda perlu tahu, kadar penurunan berat yang paling ideal dan sihat adalah sebanyak 0.5 hingga 2 pound seminggu (227g hingga 900g seminggu). Ya, memang tak sebanyak yang anda jangka dan mahu, tetapi realitinya proses ini memakan masa, jadi, kesabaran anda diperlukan untuk mencapai berat badan ideal. Good things come slowly!

Untuk mengetahui berapa banyak kalori yang anda perlu makan, untuk menurunkan berat badan anda dengan ideal, anda perlu tahu cara mengira RMR terlebih dahulu, dan terdapat beberapa formula, tetapi formula Mifflin - St Jeor adalah yang terbaik, dan formulanya seperti di bawah :

LELAKI :  [9.99 x berat badan (kg)] + [6.25 x tinggi (cm)] - [4.92 x umur (tahun)]+ 5 ;

WANITA :  [9.99 x berat badan (kg)] + [6.25 x tinggi (cm)] - [4.92 x umur (tahun)] - 161;

Nama : Abu; Umur : 25 tahun ; Tinggi : 170cm ; Berat : 70kg

[9.99 x 70] + [6.25 x 170] - [4.92 x 25 ]+ 5 : 1633.8 kalori sehari

Jadi, kadar pembakaran lemak badan Abu ketika beliau sedang rehat tanpa membuat apa-apa aktiviti langsung (pegun) adalah sebanyak 1633.8 kalori sehari.

Dan untuk mengetahui berapa banyak kalori yang dibakar seharian, termasuk dengan aktiviti harian anda seperti menggosok gigi , berjalan kaki dan sebagainya, anda perlu mendarabkan RMR anda dengan kadar aktiviti seharian anda, seperi dibawah :

1. Tidak aktif : Bersenam sedikit atau tidak bersenam langsung : RMR x 1.2

2. Aktiviti tahap ringan : Bersenam sekurang-kurangnya 20 minit, 1-3 kali seminggu. Ini termasuklah berbasikal, berlari, bermain bola, berenang dan sebagainya. Jika anda tidak bersenam, tetapi pekerjaan atau cara hidup anda memerlukan anda selalu berjalan untuk jangka masa panjang, anda juga berada di dalam kategori ini : RMR x 1.375

3. Aktiviti tahap sederhana : Bersenam sekurang-kurangnya 30 hingga 60 minit, 3-4 kali seminggu. Segala aktiviti yang disenaraikan seperti di atas dikira dalam kategori ini : RMR x 1.55

4. Aktiviti berat atau tahap buruh: Senaman intensif 60 minit atau lebih, 5-7 hari seminggu (lihat senaman seperti di atas). Kerja-kerja seperi buruh kasar, kerja-kerja pembinaan (susun bata, bertukang, buruh am. Juga berkebun, pekerja landskap dan sebagainya : RMR x 1.7

5. Aktiviti tahap extreme : Melebihi tahap aktif atau aktiviti yang sangat berat. Contoh : atlit sukan yang berlatih tanpa henti dengan pelbagai latihan seharian. Kerja-kerja berat seperti menyodok arang batu, atau bekerja sepanjang hari. Biasanya, tahap aktiviti ini sangat sukar dicapai : RMR x 1.9

Jadi, jika Abu seorang yang melakukan aktiviti seperi nombor 3 (aktiviti tahap sederhana), kadar pembakaran kalori beliau termasuk aktiviti beliau adalah :

Oleh itu, jika Abu melakukan aktiviti tahap sederhana dengan kadar sama dalam seminggu, jumlah kalori yang dibakar oleh badan Ali adalah 2532.4 kalori SEHARI.

Untuk menurunkan berat badan anda, jumlah pengambilan kalori anda perlulah kurang daripada jumlah pengambilan kalori yang anda kira tadi!

INGAT, jika jumlah kalori yang dimakan sama atau lebih dari jumlah kiraan kalori yang anda perlu, anda mungkin tidak akan mengalamai apa-apa perubahan, malah berkemungkinan akan menambah lagi berat (bergantung kepada aktiviti anda)

1. Untuk mengekalkan berat badan 70kg, Abu perlu mengambil jumlah kalori sama seperti kalori yang dibakar badannya, iaitu 2532.4 kalori sehari.

2. Untuk menurunkan berat badannya, beliau perlu mengurangkan 500 kalori dari jumlah kalori yang dibakar dalam sehari, iaitu (2532.4 -500) : 2032.4 kalori SEHARI.

Kerana pengurangan 500 kalori adalah jumlah yang paling ideal dan selamat, kerana anda tidak boleh mengurangkan kadar pengambilan kalori terlalu banyak dan terlalu drastik, kerana badan anda akan memasuki zon "tidur", seperti yang dinyatakan di perenggan atas, lalu menyukarkan pembakaran lemak anda. Juga, adalah tidak baik untuk kesihatan jika anda menurunkan pengambilan kalori secara mengejut.

Contoh, pengambilan kalori anda 2500 kalori sehari. Cuba bahagikan sama rata kepada 5 atau 6 bahagian, menjadikan 500 kalori setiap sajian.

Lebihkan pengambilan kalori pada sarapan pagi, kerana anda lebih memerlukannya kerana telah berpuasa selama 7-8 jam ketika tidur.


Betul ke 5 item fesyen ini boleh mendatangkan kesan buruk pada wanita?

Persatuan Kiropraktik British (BCA) baru-baru ini telah menyenaraikan 5 item fesyen yang boleh menyebabkan sakit belakang, sakit leher dan masalah postur.

BCA mendakwa skinny jeans boleh membataskan pergerakan di bahagian lutut dan pinggul. Apabila berjalan, jeans itu menyebabkan kita tidak bergerak secara natural dan mengakibatkan tekanan pada bahagian sendi.

Beg tangan yang besar dan berat kebiasaannya membuatkan wanita mengadu sakit belakang. BCA menasihatkan para penggemar fesyen agar tidak membawa beg ini dengan menyangkut di bahagian lengan. Ini menyebabkan jisim beg menarik lengan ke hadapan dan mengakibatkan bahu lebih senget ke bawah berbanding bahu lagi satu.

BCA mendakwa kot dengan hoodie besar boleh membataskan penglihatan dan menyebabkan leher seseorang menjadi tegang untuk melihat keadaan sekeliling.

Kasut tumit tinggi menambah ketegangan di bahagian tulang belakang dan postur akan bermasalah sekiranya kita berjalan terlalu lama memakai kasut tumit tinggi.

BCA berkata kasut sarung yang terdedah tidak mempunyai sokongan di bahagian belakang kaki. Ini akan memberi kesan ketegangan pada bahagian kaki dan pinggang.

BCA mengeluarkan senarai ini hasil tinjauan daripada 1,062 responden di mana 73% daripadanya pernah atau sedang mengalami sakit bahagian belakang. Selain itu, 33% daripada responden juga mengaku yang mereka tidak tahu bahawa pakaian dan fesyen berisiko untuk mendapat masalah sakit leher, sakit belakang dan masalah postur.

Steve Tolan, seorang ketua bahagian di Chartered Society of Physiotherapy UK mengatakan bahawa anda tidak perlu takut untuk menggayakan fesyen kerana saranan BCA itu hanyalah berdasarkan tinjauan yang mereka buat dan bukan berdasarkan fakta saintifik.

Selagi tidak ada bukti dan kajian saintifik yang menyatakan kesemua fesyen item ini memudaratkan, anda tidak perlu berasa khuatir dan pakai ajelah apa yang anda mahu. Tetapi ingatlah, anda perlu sentiasa bersederhana kalau nak buat apa-apa pun.

Jika anda dah mula rasa sakit pinggang atau sakit belakang, berjumpalah dengan doktor untuk mendapatkan nasihat lebih lanjut.

Selain itu, pakar dari National Health Service (NHS) UK menasihatkan penjagaan bahagian tulang belakang dengan cara berikut:

Anda juga boleh membuat senaman ringkas 3 minit dari program "Straighten Up UK" yang membantu untuk memperbaiki postur dan mengurangkan risiko sakit belakang dengan menggalakkan keseimbangan badan, kekuatan pinggang serta kefleksibelan tulang belakang.


Kerap bersenam tetapi berat dan lemak masih sama? Anda mungkin tersalah bersenam!

Jika kita pergi ke tasik atau taman rekreasi, kita seringkali ternampak ramai orang bersenam dengan melakukan pelbagai senaman dan yang paling menjadi kebiasaan adalah berlari. Kerana umumnya kita tahu, jika kita mahu turunkan berat badan atau kuruskan dan buang lemak di badan, senaman larian adalah yang paling mudah dan juga dapat dilakukan di mana-mana sahaja, tanpa perlu pergi ke gymnasium.

Tapi tahukah anda, ramai yang bersenam dengan berlari atau senaman apa sekalipun, tidak mengalami apa-apa perubahan langsung. Ramai yang merungut tiada kesan daripada senaman yang dilakukan. Sebenarnya, untuk mengurangkan berat badan atau membuang lemak di badan, senaman perlulah dilakukan dengan cara dan teknik yang betul. Jika anda tidak tahu cara yang betul, besar kemungkinan anda hanya dapat mengekalkan berat anda dan tidak ada perubahan pada diri anda.

Zon pembakaran-lemak (fat-burning zone) ditakrifkan sebagai tahap aktiviti di mana badan anda membakar lemak untuk dijadikan tenaga. Apabila bersenam dalam zon pembakaran lemak anda, kira-kira 50% daripada kalori dibakar datang dari lemak. Pada latihan intensiti yang lebih tinggi dari zon pembakaran lemak, hanya kira-kira 40% daripada kalori dibakar datang dari lemak. Jadi, jika turunkan berat badan adalah matlamat latihan anda, mengetahui di mana zon pembakaran lemak anda dan mengekalkan senaman anda dalam zon ini boleh memaksimumkan jumlah lemak yang anda bakar. Zon pembakaran lemak adalah berbeza untuk semua orang, tetapi boleh menjadi amat berguna apabila anda bersenam untuk membantu anda melaraskan senaman anda berdasarkan kadar jantung anda.

Ada formula yang agak mudah untuk membantu anda menentukan di mana zon pembakaran-lemak anda. Ia tidak 100% tepat, tetapi akan memberikan idea kepada anda untuk mengagak tahap mana untuk di fokus.

Pertama, anda perlu mengetahui  Maximum Heart Rate (MHR) atau kadar jantung maksima  anda - (kadar maksima jantung anda berdegup dalam seminit).

Bagi LELAKI : Ambil 220 dan tolak umur anda ; Bagi WANITA : Ambil 226 dan tolak umur anda.

Zon pembakaran-lemak terbaik anda terletak di antara 60% dan 70% daripada kadar jantung maksima (MHR).

Sebagai contoh, MHR seorang lelaki berusia 40 tahun ialah :

Maximum heart rate (MHR) bagi lelaki berusia 40 tahun adalah 180 denyutan per minit.

Zon-pembakaran lemak beliau ialah diantara 60% dan 70% dari MHR beliau, jadi :

Jadi, zon pembakaran lemak bagi lelaki ini adalah di antara 108 hingga 126 denyutan per minit.

Untuk memaksimakan pembakaran lemak anda ketika bersenam, anda perlu mengekalkan degupan jantung anda di dalam zon pembakaran lemak ini. Contoh bagi lelaki berumur 40 tahun ini, beliau perlu bersenam, contohnya berlari, dan perlu mengekalkan kadar degupan jantung beliau di antara 108 hingga 126 degupan seminit.

Terdapat pelbagai heart rate monitor boleh didapati zaman moden ni - antaranya jam tangan atau gelang tangan, chest strap (lilitan didada) dan juga ada pada mesin kardio (bar warna silver).

Dengan menggunakan heart rate monitor, anda akan mendapat idea yang lebih tepat di mana zon pembakaran-lemak anda. Ini kerana heart rate monitor akan mengira kadar degupan jantung anda apabila anda bersenam dan kemudian akan menggunakan maklumat kadar jantung sebenar anda untuk mengira zon pembakaran lemak anda.

Ramai yang menggunakan heart rate monitor buat kali pertama sedar bahawa sebelum mereka tidak melakukan senaman dengan betul dan tak mencapai tahap maksima untuk membakar lemak. Mereka beranggapan dengan bersenam setiap hari sudah cukup untuk membuatkan badan mereka kurus dan turunkan berat badan. Ia sama sekali tidak seperti yang mereka fikirkan. Ia tak susah, tapi perlu tahu cara.

Walaupun banyak mesin kardio seperti treadmill atau mesin elliptical menyediakan heart rate monitor pada mesin tersebut, tapi ia bukanlah 100% tepat, tapi cukup untuk membantu anda mendapat idea tahap senaman anda, untuk meningkatkan kadar degupan jantung anda ke tahap zon-pembakaran lemak yang ideal.

Chest straps heart rate monitor adalah heart rate monitor yang paling tepat di antara semua, lebih tepat daripada heart rate monitor berbentuk jam tangan atau gelang, dan ia juga lebih mahal daripada heart rate monitor yang lain.

Tak mampu untuk beli heart rate monitor? Tiada masalah! Gunakan cara "Talk test" ini. Ini adalah cara yang paling mudah dan tidak teknikal di antara semua cara untuk mengetahui di mana zon-pembakaran lemak anda. Ia memerlukan anda untuk bercakap ketika anda melakukan senaman, dan berdasarkan tahap percakapan itu dapat menentukan sama ada untuk menambah atau mengurangkan intensiti senaman anda.

Sebagai contoh, jika anda berasa terlalu penat untuk bercakap, maka senaman itu terlalu berat bagi anda, manakala jika anda boleh cakap dengan mudah pula, maka senaman itu terlalu ringan untuk anda.

Zon pembakaran lemak diketahui apabila anda boleh bercakap satu ayat pendek tanpa tercungap dan tanpa masalah. Tidak lebih dan tidak kurang dari itu.

Gabungankan senaman berintensiti sederhana dan intensiti tinggi akan membuahkan hasil terbaik lebih-lebih lagi jika matlamat anda adalah untuk menurunkan berat badan.

Lakukan senaman berintensiti sederhana pada kadar zon pembakaran lemak anda separuh daripada senaman anda termasuk slow jogging, berbasikal, skipping atau berenang. Tetapi ia berbeza bagi setiap individu.

Juga lakukan senaman yang melebihi kadar zon-pembakaran lemak anda. Contoh zon pembakaran lemak anda antara 100 hingga 120, lakukan senaman hingga kadar jantung anda berdegup melebihi 120.  Walaupun ia melebihi zon pembakaran lemak anda, badan anda akan membakar lebih kalori secara keseluruhan dan meningkatkan kadar kecergasan jantung anda.

Secara amnya, badan anda akan membakar lebih kalori, jika anda bersenam melebihi zon pembakaran lemak anda, iaitu bersenam dengan intensiti tinggi (hingga anda susah untuk bercakap). Walau bagaimanapun, jumlah kalori yang dibakar juga bergantung kepada tempoh senaman dan ia mungkin lebih mudah untuk melakukan senaman lebih lama di dalam zon pembakaran lemak kerana ia adalah pada intensiti yang lebih rendah.

Juga, sasarkan untuk capai sekurang-kurangnya 150 minit senaman cardio ber-intensiti sederhana seminggu. Anda boleh bahagikan kepada 5 hari seminggu, dan 30 minit setiap sesi.

Mencampurkan strength training atau resistance training ke dalam senaman mingguan anda adalah amat penting. Ia membantu membina dan membentukkan otot anda sebagai tambahan untuk meningkatkan kadar metabolisma anda. Weight training sangat-sangat penting untuk pembakaran lemak dan juga untuk mengekalkan dan menambahkan otot sambil membakar lemak. Lakukan strength training sekurang-kurangnya 2 kali seminggu dan minimum 20 minit.

Contoh strength training : angkat berat, senaman isometrik (tekan tubi atau pull-ups) dan juga Pilates.


Percaya tak, Steve Jobs tak bagi anak dia main iPad?

Kejayaan produk Apple seperti iPod, iPad dan iPhone membuatkan nama Steve Jobs menjadi sebutan ramai. Walau bagaimanapun, walaupun beliau menghabiskan seluruh hidupnya mencipta empayar teknologi terbesar di dunia, beliau bertegas dengan tidak memberikan gajet kepada anak-anak.

Pada tahun 2014, wartawan Nick Bilton telah mengingati kembali perbualannya bersama Steve selepas melancarkan iPad dalam artikel yang ditulis olehnya untuk New York Times. Dia bertanya sama ada anak-anak Steve menyukai iPad namun Steve memberitahu bahawa mereka belum pernah menggunakan iPad.

Baru-baru ini, seorang profesor dari New York University, Adam Alter menerangkan kenapa Steve Jobs tidak pernah membiarkan anak-anaknya bermain dengan iPad semasa hayatnya.

Prof Adam merupakan penulis buku “Irresistible: The Rise of Addictive Technology and the Business of Keeping Us Hooked” menjelaskan bahawa Steve berkata kesan menggunakan iPad adalah berbahaya kerana ia boleh mengkhayalkan dan membuatkan seseorang itu menjadi ketagih. Ini disebabkan para pengeluar produk teknologi akan mengkaji dan sentiasa menambahbaik produk sehingga para pengguna sukar untuk menahan diri daripada menggunakannya.

Bukan Steve Jobs seorang sahaja CEO yang tidak memberikan gajet kepada anak-anak. Ramai lagi ketua eksekutif syarikat teknologi lain yang memegang prinsip yang sama.

Bekas editor Wired dan CEO syarikat pengeluar dron iaitu 3D Robotics, Chris Anderson telah meletakkan had masa dan mengawal dengan ketat setiap peranti yang ada di rumah bagi lima orang anaknya. Walaupun anak-anak sering merungut bahawa ibu bapa lain tidak mempunyai peraturan seperti itu, Chris dan isteri tetap tegas dengan pendirian mereka.

Menurut Chris, ini disebabkan beliau sendiri telah melihat secara langsung betapa bahayanya teknologi dan tidak mahu ia terjadi kepada anak-anaknya. Bahaya yang dimaksudkan ini adalah kandungan yang memudaratkan seperti pornografi, cyberbullying dan risiko mengalami ketagihan seperti ibu bapa.

Alex Constantinople merupakan ketua eksekutif the Outcast Agency iaitu sebuah firma komunikasi dan pemasaran khusus untuk teknologi. Beliau tidak membenarkan langsung anak bongsunya yang berusia 5 tahun untuk menggunakan gajet. Walau bagaimanapun, bagi anak-anak yang berusia 10 dan 13 pula, kebenaran hanya diberikan selama 30 minit setiap hari.

Pengasas Blogger, Twitter dan Medium, Evan Williams menggantikan iPad dengan ratusan pilihan buku dan bahan bacaan untuk anak-anak lelakinya. Mereka boleh pilih dan ambil mana-mana yang mereka suka pada bila-bila masa.

Dan menurut pengarang buku "Steve Jobs," Walter Isaacson, setiap hari Steve akan makan bersama anak-anak di dapur sambil membincangkan tentang buku-buku menarik, bercerita kisah-kisah sejarah dan pelbagai lagi perkara lain. Tidak ada sesiapa pun yang merengek mahukan iPad kerana anak-anaknya tidak pernah ketagih dengan gajet itu.


10 mesin layan diri yang hanya terdapat di Jepun

Negara Jepun mempunyai mesin layan diri yang sangat banyak iaitu 5.52 juta di seluruh negara. Tahukah anda, bilangan mesin layan diri di Jepun adalah lebih banyak daripada jumlah restoran sushi dan jualan unit PlayStation 4!

Kami kongsikan 10 mesin layan diri pelik yang hanya terdapat di Jepun:


5 punca lambakan vending machine dalam masyarakat Jepun

Sekiranya anda ke Jepun, anda akan nampak mesin layan diri yang menjual pelbagai benda di sana. Daripada makanan, minuman, rokok, buah-buahan sehinggalah ke payung dan telur ayam pun semua dijual menggunakan vending machine. Mesin layan diri akan ditempatkan di mana-mana sahaja anda pergi - di setiap laluan, depan kedai serbaneka, di bangunan komersial mahupun di kawasan perumahan.

Menurut Persatuan Pengilang Mesin Layan Diri Jepun, dianggarkan terdapat 1 mesin layan diri bagi setiap 23 orang di Jepun dan jualan tahunan pula lebih kurang $60 bilion.

Kenapa banyak sangat mesin layan diri di sana? Pakar ekonomi dan ahli sosiologi kata, ini mungkin sebabnya:

Seorang profesor ekonomi dari University of Connecticut mendapati kadar kelahiran di Jepun semakin susut. Selain itu populasi penduduk yang semakin lanjut usia dan kurangnya kemasukan warga asing telah menyebabkan tenaga buruh mahal dan sukar didapati.

Oleh sebab itu orang Jepun menggunakan mesin layan diri sebagai penyelesaian untuk mengurangkan keperluan pekerja seperti juruwang.

Dengan penduduk 127 juta orang, Jepun merupakan salah satu negara dengan kepadatan penduduk yang tinggi dan 93% daripadanya tinggal di bandar.

Kepadatan penduduk ini menyebabkan harga harta tanah melambung tinggi sehingga memaksa penghuni bandar tinggal di apartment yang sekangkang kera. Ini bermakna mereka tidak mempunyai banyak ruang untuk menyimpan atau meletakkan barang. Oleh sebab itu mereka lebih suka mendapatkan pelbagai barang melalui mesin layan diri yang diletakkan berhampiran kediaman.

Seperti kita sedia maklum, Jepun memang terkenal kerana kadar jenayah homisid yang sangat rendah. Selain itu, pada tahun 2010, Pertubuhan Bangsa-bangsa Bersatu (PBB) telah menyenaraikan Jepun sebagai negara yang mempunyai kadar jenayah rompakan paling rendah di dunia.

Maka, tak hairanlah walaupun mesin layan diri ini ditempatkan di lorong-lorong gelap, tersorok dan sunyi, jarang sekali berlaku kes kecurian atau vandalism. Operator mesin pun rasa seronok nak letak banyak-banyak.

Di Jepun, mereka jarang menggunakan kad debit atau kredit dan lebih banyak bergantung kepada bayaran tunai sahaja. Mereka bukan sahaja sentiasa membawa wang kertas, malah membawa wang syiling untuk tukaran yang lebih kecil.

Ini memudahkan urusan jual beli apabila menggunakan mesin layan diri.

Masyarakat Jepun sememangnya amat obses dengan teknologi dan robotik. Ini merupakan salah satu faktor yang mendorong mereka cenderung untuk menggunakan mesin layan diri sehingga ia menjadi begitu popular.

Mesin layan diri di Jepun juga mempunyai pelbagai bentuk dan automasi. Anda juga pasti tertarik dengan ciptaan orang Jepun!


5 perkara yang anda boleh upah hacker untuk godamkan

Menurut Dewan Bahasa dan Pustaka, penggodam didefinisikan sebagai orang yang menceroboh masuk ke dalam sistem komputer untuk mengakses data, maklumat sulit dan sebagainya. Namun di Malaysia, bila sebut tentang godam atau hacker, mesti ramai yang akan minta "tolong hack facebook account seseorang", dan sebagainya.

Sebenarnya, hacker tidak semestinya tahu untuk hack akaun fb, email, gmail, yahoo dan lain-lain. Ini kerana teknik godaman itu tidak semestinya mendapatkan password melalui sistem itu secara terus.

Dah nama pun menceroboh, maka mestilah salah dari segi undang-undang. Walaupun perbuatan mereka menggodam itu secara umumnya tidak bermoral, namun ada penggodam kategori baik dan beretika (white hat), penggodam yang mempunyai kepentingan diri sendiri (black hat) serta penggodam 'atas pagar' (gray hat).

Menurut satu tinjauan yang dibuat oleh Tech Insider, berikut antara perkara tidak berhemah yang anda boleh upah penggodam untuk lakukan:

Penggodam yang menerima upah untuk menggodam laman web sangat mudah dijumpai, anda hanya perlu tahu di mana nak cari mereka. Namun, rata-rata penggodam seringkali tidak mahu identiti mereka terdedah. Selalunya mereka hanya tawarkan perkhidmatan dan minta bayaran secara agihan.

Dalam satu forum di mana komuniti penggodam berkumpul, ada satu iklan dikeluarkan untuk menggodam laman web yang dibina menggunakan WordPress dan ganjaran yang diberikan adalah sebanyak €2,000 (RM9,530). Lumayan kan!

Dalam forum underground yang sama, terdapat satu perisian yang boleh dimuatturun dipanggil "Facebook Hacker" untuk menceroboh masuk ke dalam akaun Facebook orang. Bayaran yang dikenakan untuk menggunakan perisian ini adalah sebanyak $19.99 (RM88) untuk tiga bulan.

Ada juga laman web lain yang menawarkan perkhidmatan yang sama. Sebagai contoh, di HackersList, satu tugasan godam akaun Facebook telah mendapat harga bidaan sebanyak $350 (RM1,553).

Dalam satu forum lain, ada penggodam yang menawarkan kelas untuk mengajar teknik mudah godaman seperti membuat serangan distributed denial of service attack (DDoS). Serangan DDoS akan menghantar bilangan trafik yang sangat besar ke rangkaian server yang kemudiannya akan melemahkan laman web.

Laman web HackersList membolehkan seseorang menawarkan projek hacking secara rahsia pada pelbagai harga. Ada satu tugasan untuk mendapatkan akses bagi akaun Gmail telah diselesaikan pada harga $90 (RM400)

Perkhidmatan ini dah bertahun-tahun ditawarkan oleh penggoddam. Mereka akan memeriksa perisian hasad (malware) sama ada ia boleh dikesan menggunakan antivirus dan mengekod fail tersebut sehingga tidak boleh dikesan langsung. Harga yang ditawarkan berbeza-beza namun ia sekitar $5 (RM22) bagi satu fail atau $8 (RM35) bagi dua fail.

Terdapat juga perkhidmatan lain seperti mendapatkan password akaun Netflix, password email, godam mata ganjaran hotel dan perkhidmatan meninggalkan komen/review bagi laman perniagaan. Pendek kata, macam-macamlah servis yang ditawarkan.

Apa-apa pun, tak baik sebenarnya buat duit secara haram macam ni. Nak belajar godam boleh tapi biarlah beretika. Yang tukang upah tu lagi la...berkoyan-koyan dosa anda dapat semata-mata nak memuaskan nafsu duniawi dan sifat stalker anda.


Tips Dari Kevin Mitnick Untuk Melayari Laman Web Dengan Selamat

Anda pernah tak rasa paranoid semasa melayari internet? Rasa macam ada orang baca email anda, tahu aktiviti online anda ataupun melihat apa yang ada dalam komputer anda. Ataupun anda nak troll orang di media sosial tapi takut dia boleh tahu siapa anda sebenarnya?

Seorang hacker terkenal, Kevin Mitnick telah memberitahu cara mudah untuk melayari internet atau laman sesawang web dengan selamat.

Sebelum ini, ramai orang menyarankan penggunaan browser Tor untuk menyembunyikan identiti daripada pihak-pihak tertentu. Banyak agensi kerajaan dan wartawan yang menggunakan pelayar web Tor ini kerana ingin menjaga rahsia dan maklumat sulit.

Namun selepas kes penangkapan Ross Ulbricht, seorang taikun dadah yang menjalankan kegiatan perdagangan dadah secara online, Kevin tahu seorang individu yang menggunakan Tor masih terdedah identitinya, boleh diserang oleh hacker black hat dan belum 100% selamat untuk digunakan.

Menurut Kevin, cara yang terbaik adalah dengan memuatturun plugin "Https Everywhere." Anda boleh dapatkan plugin tambahan itu di sini bagi pengguna Google Chrome dan Mozilla Firefox.

Jangan cuba-cuba nak buat kerja jahat pula! Nanti melingkup seumur hidup dalam penjara macam Ross Ulbricht tu baru tau.


Amerika 'kitar semula' pusat membeli-belah untuk dijadikan apartment

Pusat membeli-belah Arcade Providence yang terletak di Rhode Island merupakan shopping mall tertua di Amerika yang dibina pada tahun 1828. Dulu, ia menempatkan 48 buah butik berlainan tetapi sekarang telah diubah menjadi apartment mikro seluas 225 hingga 275 kaki persegi. (Untuk anda mudah membuat perbandingan, satu garaj kereta biasa mempunyai keluasan 200 kaki persegi.)

Peningkatan populariti apartment mikro semakin meningkat disebabkan pertambahan bilangan orang muda dan bujang yang berhijrah ke bandar. Bangunan tiga tingkat itu telah direka bentuk semula oleh Northease Collaborative Architect namun masih mengekalkan ciri-ciri seni bina Greek dengan tiang, batu dan dinding yang cantik.

Rekaan semula apartment ini hanya melibatkan tingkat kedua dan ketiga kompleks itu. Tingkat bawah masih mempunyai deretan kedai, bar dan restoran untuk para penyewa serta pengunjung.

Apartment mikro dengan pelan terbuka ini lengkap dengan perabot dan peralatan rumah seperti sofa, laci 4 tingkat, peti ais mini, kabinet dapur, sinki, ketuhar gelombang mikro, meja makan, TV 50 inci dan bilik air. Penyewa hanya perlu datang membawa beg baju sahaja.

Selain itu, bilik dobi lengkap dengan mesin basuh dan pengering serta bilik rehat yang menempatkan permainan arked dan TV juga disediakan.

Pada zaman sejarah pembukaannya, kompleks membeli-belah ini hanya beroperasi selama dua jam setiap hari dari pukul 11 pagi hingga 1 tengah hari dengan menyediakan food court dan butik bagi peniaga tempatan. Kemudian bangunan ini diisytiharkan sebagai Tapak Sejarah Amerika pada tahun 1976.

Memandangkan bangunan ini tidak mempunyai lif, ramai pengunjung tidak mahu memanjat tangga untuk melihat kedai-kedai di tingkat atas. Disebabkan perniagaan kurang mendapat sambutan, kompleks membeli-belah ini ditutup secara rasmi pada tahun 2008.

Tahun lepas ia dibuka semula sebagai kompleks apartment mikro setelah diubahsuai dengan dana $10 juta yang dikumpul oleh pelabur persendirian. Paling mengejutkan, permintaan untuk sewaan apartment ini amat tinggi sehingga ada 400 orang dalam senarai menunggu!


Fakta Yang Ramai Tertipu Mengenai Minyak Zaitun (Olive Oil)

Pernah tak anda shopping di pasaraya mencari OLIVE OIL (Minyak Zaitun) , tapi terjumpa OLIVE POMACE OIL di celah-celah botol OLIVE OIL yang lain, dan anda terlihat perkataan "Olive", dengan botol kaca eksklusif dan packaging yang menarik serta ada gambar bendera Italy? Dengan harga yang jauh lebih murah, anda tak fikir panjang, atau terambil sebab nampak perkataan "Olive" dan terus ambil dan bayar?

Tapi bila balik, buka dan tuang, rasanya dan baunya, serta tekstur nya langsung tak sama seperti "Extra virgin olive oil"?

Ramai yang tau kebaikan yang ada dalam minyak zaitun ni. Rasulullah S.A.W sendiri mengamalkan minyak zaitun dalam diet baginda. Tapi bagaimana pula dengan OLIVE POMACE OIL?

Apa itu OLIVE POMACE OIL? ADAKAH SAMA DENGAN OLIVE OIL atau EXTRA VIRGIN OLIVE OIL?

Olive pomace oil adalah by-produk dari buah zaitun yang di ekstrak kali kedua dari selepas di ekstrak kali pertama menjadi olive oil, dan juga telah melalui proses penapisan, menjadikan ia sama kategori seperti minyak jagung, minyak canola, minyak sayuran atau seeds oil lain yang diproses.

Untuk menghasilkan minyak zaitun, buah zaitun diperah kali pertama menggunakan kaedah mekanikal atau "pressing" yang mana mengeluarkan minyak zaitun asli. Setelah di "tekan", masih terdapat 5-8% lagi baki minyak pada buah zaitun tersebut. Dan daripada baki minyak yang terdapat pada buah tersebut, ia akan melalui proses seterusnya yang menggunakan perlarut kimia dan proses penapisan untuk menghasilkan OLIVE POMACE OIL.

The International Olive Council (IOC), satu organisasi yang bertanggungjawab menggariskan kualiti piawaian dan memantau keaslian minyak zaitun, dengan jelasnya mentakrifkan minyak zaitun sebagai:

"Minyak yang diperolehi semata-mata dari buah zaitun, tidak termasuk minyak yang diperolehi menggunakan pelarut atau oleh proses pengesteran semula. Jumlah minyak yang terkandung dalam baki buah zaitun adalah terlalu sedikit dan ia tidak boleh di ekstrak melalui kaedah "pressing", hanya melalui penggunaan pelarut kimia seperti Hexane dan haba yang sangat tinggi"

Walaupun baki 5-8% minyak yang diperah kali kedua itu, secara teknikalnya, masih keluar dari buah zaitun, TETAPI disebabkan cara dan proses untuk mendapatkan minyak tersebut, menyebabkan ia tidak lagi boleh dilabel sebagai minyak zaitun.

Basically, hampir semua kebaikan yang membuatkan OLIVE OIL menjadi "SUPERFOOD", terus lenyap dengan proses penapisan ini, dan menjadi tidak lebih dari seed oil yang lain.

Dan malangnya, kita kadang-kadang terbeli OLIVE POMACE OIL ini, terima kasih kepada pengeluar yang tak beretika yang melakukan penipuan dengan melabelkan botol minyak ini dengan label yang mengelirukan pengguna.

Dan kalau dah terbeli, jangan buang, kerana masih berguna. Walaupun tak sehebat EXTRA VIRGIN OLIVE OIL, Olive pomace oil masih mengandungi "basic lipid profile", yang mana meningkatkan tahap asid oleanolic yang telah terbukti mengurangkan kadar tekanan darah tinggi. Dan juga sebab ia monounsaturated fat, ia masih pilihan yg lebih bagus dari seed oils yang lain macam canola, sunflower, corn dan sebagainya.


Tahukah anda berapa banyak air kencing dalam kolam renang?

Seorang pakar kajian telah menentukan berapa banyak air kencing mungkin dalam kebanyakan kolam renang awam.

Berita bocor - sebenarnya, berita tentang kebocoran ini - datang dari satu pasukan penyelidik di Kanada yang sedang mencari cara untuk mengesan air kencing dalam kolam renang.

Rupa-rupanya, penyelesaian ini adalah menarik: pemanis tiruan yang dipanggil acesulfame potassium (ACE), yang terdapat dalam pelbagai produk.

Badan kita tidak dapat memproses acesulfame potassium ini, jadi ia dikeluarkan melalui air kencing tetapi masih boleh dikesan dalam air, walaupun pada pelbagai peringkat pH dan suhu, menurut Sains & Teknologi Alam Sekitar Surat.

Beberapa penyelidik memantau dua kolam renang awam selama tiga minggu untuk ACE. Kolam A mengandungi 416,395 liter air, manakala kolam B mengandungi 832,790 liter air.

Berdasarkan ukuran ACE, penyelidik menganggarkan bahawa dalam tempoh 3 minggu, perenang mengeluarkan hampir 30 liter air kencing ke dalam kolam A, dan hampir 75 liter ke dalam kolam B. Peratusan air kencing di dalam kolam A ialah 0.007 peratus, manakala 0.009 peratus bagi kolam B.

Di samping itu, penyelidik ini menganalisis 250 sampel dari 31 kolam lain dan hot tubs, dan mendapati tahap ACE adalah sehingga 570 kali ganda daripada jumlah air kencing yang dijumpai di dalam air paip.

Air kencing mengandungi sebatian bernitrogen seperti urea, ammonia, asid amino dan creatinine, menurut kajian tersebut. Bahan-bahan ini boleh bertindak balas dengan pembasmi kuman dan menyebabkan mata dan kerengsaan pernafasan. Perenang profesional dan pekerja kolam telah dilaporkan menghidap asma yang telah dikaitkan dengan masa yang lama mereka menghabiskan di kolam renang, menurut penyelidik.

Pada masa ini, tidak ada cara yang tepat untuk menguji air kencing di dalam kolam, menurut Sains Live. Melainkan, sememangnya, anda lihat warna kuning yang datang dari seluar atau baju mandi daripada orang yang datang kepada anda.

Walau bagaimanapun, pelajar siswazah Universiti Alberta, Lindsay Blackstock, penyelidik utama kajian ini, menunjukkan ada peningkatan pendidikan awam mengenai pengamalan kebersihan renang yang sewajarnya.

"Kami mengesyorkan bahawa semua pengguna kolam perlu membilas produk penjagaan diri dalam bilik mandi yangh disediakan sebelum memasuki kolam renang awam," katanya kepada Gate Research. "Selain itu, kita semua perlu bertimbang rasa terhadap orang lain dan memastikan untuk keluar dari kolam renang untuk menggunakan tandas."


Google Memperkenalkan Aplikasi Family Link Untuk Membolehkan Ibu Bapa Mengawasi Anak-Anak

Dunia teknologi tanpa sempadan mempunya banyak kelebihan dan kekurangannya. Bagi ibu bapa, masalah utama mereka adalah memastikan anak-anak tidak menyalahgunakan kemudan internet untuk mengakses sesuatu yang tidak sepatutnya. Bagi mengawalkan akses anak-anak kepada internet, ada ibu bapa yang menggunakan software parental control pada komputer peribadi ini.

Bagi menyokong usaha ini, Google baru sahaja melancarkan Family Link, iaity fungsi dimana ibu bapa boleh mengawal akses anak-anak mereka ketika menggunakan telefon pintar seperti membenarkan muat turun, akses ke laman web ataupun menetapkan masa penggunaan telefon oleh anak-anak. Google menyatakan aplikasi ini dibangunkan khas untuk kanak-kanak yang berumur 13 tahun ke bawah.

Untuk menggunakannya, emak atau bapa dikehendaki memuat turun aplikasi ini dan mendaftar satu akaun baru untuk anak-anak mereka. Kemudian, pada aplikasi ini juga perlu dipasang pada telefon pintar anak dan emak/bapa dikehendaki mendaftar masuk menggunakan akaun yang telah didaftarkan oleh emak/bapa mereka.

Aplikasi ini juga memudahkan ibu bapa memantau jumlah masa yang diluangkan anak-anak menggunakan telefon disamping membolehkan mereka mengunci telefon anak daripada jauh sekiranya melebihi masa yang dibenarkan untuk menggunakan telefon. Buat masa ini, aplikasi ini masih terhad dan akan dijangka diperluaskan penggunaannya kelak.

Usaha Google ini harus dipuji memandangkan kanak-kanak kini terlalu bebas melayari internet sehingga mereka terdedah kepada perkara yang tidak sepatutnya.


Niagra Falls ditutup dan pernah dikeringkan airnya pada tahun 1969

Air Terjun Niagara (Niagara Falls) merupakan antara air terjun popular di dunia yang terletak di sempadan negara Kanada dan Amerika Syarikat. Ianya mengandungi 3 buah air terjun utama iaitu Horshoe Falls, American Falls dan Bridal Veil Falls.

Antara tahun 1931 dan 1954, American Falls telah mengalami hakisan yang sangat teruk disebabkan batu-batu yang jatuh kedalamnya yang mana jika tidak dibendung akan menyebabkan kemusnahan teruk kepada American Falls. Akibat daripada desakan orang ramai, pihak kerajaan telah bertindak menutup Niagara Falls dan melakukan proses pengeringan air (dewatering) untuk membolehkan kerja-kerja membaik pulih dijalankan. Dalam usaha ini, air yang mengalir akan dikurangkan menjadi satu perempat sahaja daripada aliran air yang biasanya melalui air terjun ini.

Dalam usaha mengeringkan Niagara Falls, 1264 buah trak yang membawa 27 800 tan pasir telah digunakan. Daripada usaha pengeringan air terjun ini juga, mayat seorang wanita yang memakai gelang emas juga telah dijumpai. Mayat tersebut mungkin tidak akan dijumpai sehingga kini sekiranya air terjun. Dalam usaha membendung kejadian hakisan ini daripada berulang, kajian juga telah dilakukan.

Niagara Falls merupakan antara tempat yang pernah tersenarai dalam senarai 7 keajaiban dunia. Sekiranya anda ingin melawat Niagara Falls, anda boleh memilih untuk melihatnya daripada Kanada mahupun Amerika Syarikat. Walaubagaimanapun, pemandangan dari Kanada sebenarnya lebih cantik daripada pandangan melalui Amerika Syarikat. Di era pemerintahan Donald Trump ini juga, sekiranya anda seorang Muslim, anda juga mungkin menghadapi kesukaran untuk memasuki Amerika Syarikat.


Tidak Percaya Disney Mempromosikan LGBT? Baca Ini

Star vs Forces of Evil adalah sebuah animasi terbitan DIsney yang ke udara bermula Januari 2015. Siri ini juga keudara di saluran Astro Disney Channel. Ramai yang menyangkal dakwaan bahawa sesetengah orang terlalu paranoid dengan Disney kononnya mereka tidak mempromosikan LGBT pun. Anda salah! Ya memang benar Disney promot LGBT melalui animasi mereka.

Pada dasarnya, jika seorang ibu bapa tidak berapa prihatin dan membiarkan sahaja anak-anak menonton, pasti kita tidak akan nampak beberapa mesej tersirat yang diselitkan melalui rancangan ini kerana semuanya berlaku sekelip mata sahaja. Tonton video di bawah.

Apa yang anda perasan? Berikut merupakan snapshot berdasarkan video di atas.


Masalah Perumahan di Hong Kong : Manusia Tinggal Dalam Sangkar

Masalah kos sewaan rumah di Hong Kong telah mencapai tahap kritikal di mana kadar sewa telah naik mendadak semenjak 2012 sebanyak 50%, membuatkan kediaman menjadi satu asas hidup yang tak mampu dinikmati semua.

Jangan terkejut pula jika mendengar kadar sewanya. RM1000 sebulan untuk sangkar di atas. Bahkan ada yang lebih teruk dari sangkar, ianya hampir menyerupai reban ayam sahaja. Betapa bersyukurnya kita walau dapat hidup di rumah flat kos rendah di Malaysia.

Lelaki ini, berusia 61 tahun dan tidak bekerja membayar RM995 sebulan untuk duduk di dalam kotak ini. Dia hanya menyewa bahagian yang bercahaya itu sahaja! Bahagian lain bukan untuk beliau jelajahi.

Inilah kediaman beliau. Hanya cukup untuk meletakkan televisyen, tilam dan sedikit barangan peribadi. Privasi pun tak ada. Mungkin bagus juga agar beliau tidak melakukan onar di dalam rumah tersebut.

Jika mempunyai wang yang lebih sedikit, dengan RM2180 sebulan, penduduk Hong Kong boleh menyewa apartment di atas yang mempunyai keluasan 60 kaki persegi. Sizenya hanya menyamai bilik kecil kediaman flat atau rumah kos rendah di Malaysia.

Sama-samalah kita berdoa agar dijauhi situasi dan keadaan yang sesak seperti di Hong Kong ini. Bersyukurlah dengan situasi kita yang ada sekarang.


Pokok Tekoma Di Alor Setar ; Bagaikan Sakura Luruh Di Tokyo

Kini anda boleh menikmati keindahan musim bunga 'sakura' di Alor Setar, Kedah yang sangat indah. Bungsa sakura yang dimaksudkan ini adalah bunga tekoma.Bunga tekoma ini kebanyakkan ditanam di sepanjang jalan besar di sekitar Alor Setar. Masjid al Bukhary merupakan masjid yang terindah di Alor Setar juga mempunyai tarikan bunga tekoma yang mempunyai warna merah jambu, ungu dan juga putih.

Pokok tekoma atau nama saintifiknya Tabebuia Rosea berasal dari Selatan Mexico, Ecuador dan Venezuela. Pokok tekoma ini mampu mencapai ketinggian hingga 30 meter dan ukur lilit sehingga 3 kaki. Bunga tekoma akan beguguran setelah 2 minggu mekar di atas pokok. Sekejap sahaja peluang yang ada untuk menikmati keindahan musim sakura ini.

Terdapat kajian mengatakan bahawa bunga tekoma dan daunnya mampu menurunkan suhu badan. Diharap pihak tertentu membuat kajian terperinci jika terdapat nilai perubatan pada pokok ini. Dianggarkan terdapat 300 - 400 pokok tekoma di sekitar bandaraya Alor Setar. di harap pihak Majlis dapat mewujudkan sebuah taman sakura yang bakal menarik pelancong untuk datang ke Alor Setar yang juga kaya dengan pelbagai jenis makanan yang enak dan sedap.

Anda berpeluang mengambil gambar yang indah bersama bunga Tekoma ini hanya di bandaraya Alor Setar, Kedah. Jom, nikamti keindahan "Sakura Alor Setar".


Dinding 'Excalibur' : Cabaran Wall Climbing Paling "Hardcore"

Sukan memanjat dinding bukanlah sesuatu yang baru di Malaysia. Di Malaysia sudah terdapat beberapa tempat yang menyediakan kemudahan untuk sukan ini. Dalam sukan ini, peserta perlulah memanjat ke puncak dan peserta yang mencatat masa terpantas akan dikira sebagai pemenang. Bagi anda yang gaya, sukan ini mungkin bukan untuk anda.

Tahukah anda, di bandar Groningen, Belanda terdapat dinding memanjat tertinggi di dunia yang dikenali sebagai Excalibur yang terletak di Klimcentrum Bjoeks (Bjoeks Climb Center). Selain daripada ketinggiannya yang begitu mencabar, rekabentuknya yang beralun memberikannya lebih cabaran kepada para peserta.

Di pusat sukan ini, selain daripada Excalibur, terdapat pelbagai jenis dinding yang boleh dipanjat termasuklah bagi mereka yang baru pertama kali mencuba sukan ini. Pusat sukan ini telah dibuka pada 1996 oleh Gert van deer Veen dan rakannya, Alco Pols.

Bayangkan sekiranya anda Berjaya sampai ke puncak. Sudah tentu anda dapat melihat kawasan sekelilingnya yang sangat cantik. Bagi mereka yang gemarkan sukan lasak memanjat dinding, Excalibur merupakan satu perkara wajib yang anda cuba sekurang-kurangnya sekali seumur hidup.

Sekiranya anda baru ingin menceburi sukan ini, di Malaysia terdapat beberapa tempat yang boleh anda kunjungi:


Stesen Keretapi Bawah Tanah Yang Paling Dalam Di Dunia

Di Malaysia, terdapat banyak stesyen keretapi yang terletak di bawah tanah. Ianya bukanlah sesuatu yang pelik kerana adakalanya ianya terpaksa dilakukan memandangkan keadaan trafik dan jalan raya sedia ada yang sudah terlalu padat. Walaubagaimanapun, dalam beberapa kes, stesyen keretapi terpaksa dibina jauh lebih ke dalam memandangkan keadaan bentuk muka bumi yang tidak mengizinkan.

Stesyen keretapi Arsenalna merupakan stesyen keretapi paling dalam dunia. Ia terletak sedalam 105.5 m jauh ke dalam tanah. Untuk ke stesyen ini, anda haruslah menaiki escalator dan mengambil masa kira-kira 5 minit untuk sampai dari atas ke bawah.

Pembinaan stesyen Arsenalna yang unik ini adalah disebabkan struktur geografi tempat ianya dibina. Ruang masuk ke stesyen ini terletak di kawasan tinggi cerun bukit yang terletak di Sungai Dnieper.

Stesyen Keretapi Admiralteyskaya merupakan stesyen kedua terdalam didunia. Ianya terletak kira-kira pada kedalaman 86m daripada permukaan. Stesyen ini juga memiliki escalor terpanjang di dunia, iaitu melebihi 130m. Stesyen ini merupakan salah satu stesyen dalam Saint Petersburg Metro, di mana dalam sistem ini terkenal sebagai sistem keretapi paling dalam di dunia.

Kerajaan Soviet Union sangat terkenal dengan pembinaan sistem keretapi bawah tanah. Selain sistem kereta Saint Peterseburg, terdapat sistem keretapi Moscow Metro yang memiliki stesyen keretapi Park Pobedy yang terletak pada kedalaman 84m, seterusnya menjadikan ianya sebagai stesyen keretapi ke 3 terdalam di dunia.

Pembinaan sistem keretapi bawah tanah bukanlah sesuatu yang mudah dan memerlukan kepakaran tinggi jurutera. Selain itu, kos pembinaannya juga jauh lebih tinggi dan banyak kriteria keselamatan yang perlu diambil kira sebelum sesuatu stesyen itu dibina.


Chaiten: Bandar Tidak Berpenghuni Yang Musnah Akibat Letusan Gunung Berapi

Kita di Malaysia seharusnya bersyukur kerana kedudukan negara kita yang bebas daripada bencana alam seperti gempa bumi dan letusan gunung berapi. Bencana alam seperti gempa bumi dan letusan gunung berapi sangat merbahaya dan telah meragut banyak nyawa serta mengakibatkan kerosakan harta benda.

Pada bulan Mei 2008, sebuah gunung berapi yang terletak di Chaiten, Chile telah meletup dan mengeluarkan kepulan asap sejauh 17km dan menutupi keseluruhan bandar Chaiten. Kali terakhir gunung ini meletup adalah kira-kira 10000 tahun dahulu. Peristiwa ini berlaku selama beberapa hari, mengakitbatkan kepulan asap setinggi 30km dan telah mencemarkan Chile, Argentina dan Lautan Atantik akibat daripada tiupan angin.

Kemudian, apabila hujan turun, kepulan asap ini kemudian telah mencemarkan air sungai dan menyebabkan sungai-sungai menjadi cetek akibat daripada mendapan ke dalam sungai. Walaubagaimanapun, ketika letusan berlaku, tiada kemalangan jiwa dilaporkan memandangkan penduduk setempat telah berpindah ke tempat lain lebih awal.

Berikut adalah gambar-gambar kesan daripada letusan gunung berapi ini. Kebanyakan rumah telah dilutupi oleh debu-debu daripada gunung berapi:

Selepas kejadian ini, kerajaan telah bercadang untuk menempatkan semula penduduk-penduduk Chaiten ke tempat baru yang lebih selamat. Walaubagaimanapun, ianya mendapat tentangan daripada penduduk setempat dan mereka memilih untuk membuka penempatan baru yang tidak jauh daripada kampong asal mereka. Kali terakhir gunung ini meletus adalah pada tahun 2011 dan sehingga ini, gunung ini menunjukkan tanda-tanda ianya masih aktif.

Kita di Malaysia seharusnya bersyukur kerana kedudukan negara kita yang selamat daripada bencana letusan gunung berapi yang mengakibatkan kerugian berjuta-juta ringgit setiap tahun.


Thilafushi : Pulau Yang Dikhaskan Untuk Pelupusan Sampah Maldives

Seperti mana-mana daerah, negeri mahupun pulau, pihak kerajaan akan mewartakan satu kawasan tempat pelupusan sisa-sisa sampah. Di Maldives, terdapat sebuah kawasan atau pulau kecil bernama Thilafushi yang telah diisytiharkan oleh kerajaan pada tahun 1991 sebagai tempat pengumpulan dan pelupusan sisa-sisa sampah dari kawasan kepulauan Maldives. Untuk tujuan pelupusan sampah ini, satu lubang besar telah digali disekeliling kawasan Thilafushi untuk menempatkan sampah-sampah yang dihantar ke kawasan ini. Ianyanya kemudian ditutupi dan ditambah, seterusnya menyebabkan pertambahan luas kawasan ini.

Disebabkan kawasan Thilafushi semakin luas dan seakan-akan membentuk sebuah pulau, pihak kerajaan telah bertindak menyewaan sebahagian daripada kawasan di pulau Thilafushi kepada syarikat-syarikat industri pembuat kapal, simen dan juga gudang simpanan. Kini, terdapat lebih daripada 30 kilang yang terdapat di pulau ini. Terdapat juga masjid yang telah dibina dan kawasan ini menjadi tempat tinggal bagi kira-kira 150 pekerja Bangladesh yang bekerja di sini.

Walaupun sampah-sampah ini telah ditambak, masih terdapat kesan-kesan pencemaran lain yang berlaku kepada alam sekitar. Sampah-sampah ini didapati telah mencemarkan laut dan pantai serta beberapa kawasan aktiviti scuba diving. Pada tahun 2011, pihak kerajaan telah mengharamkan pembuangan sampah ke pulau ini untuk mengelakkan kesan lebih buruk terhadap alam sekitar.


Pulau di Croatia Yang Berbentuk Seperti Cap Jari

Seperti kebanyakan negara eropah lain seperti Ireland, England dan Scotland, kebanyakan kawasan sempadan dan persisiran pantai di Croatia terdapat timbunan batu-batu yang pada masa dahulunya digunakan untuk menandakan sempadan kawasan pertanian. Yang menariknya, batu-batu ini tersusun rapi antara satu sama lain tanpa menggunakan simen.

Pulau yang diberi nama Baljenac ini hanyalah setengah kilometer panjang tetapi susunan batu berbentuk tembok ini adalah sepanjang 23km. Disebabkan keunikannya ini, pihak kerajaan Croatia telah bertindak aktif untuk mencadangkan kepada UNESCO untuk menyenaraikan pulau ini dalam senarai kawasan bersejarah dunia (1,052 World Heritage Sites). Sebagai info, sehingga kini terdapat lebih daripada 1000 kawasan yang telah disenaraikan sebagai World Heritage Sites.

Berikut merupakan gambar-gambar pulau ini daripada arah atas. Nampak seperti cap jari kan?


5 Acara Full Marathon Yang Anda Boleh Sertai di Malaysia

Sekiranya ada gemar dengan aktiviti sukan berlari jarak jauh, di Malaysia sudah terdapat banyak acara marathon yang dianjurkan oleh penganjur tempatan. Tidak seperti beberapa tahun dahulu, acara marathon semakin mendapat tempat dalam kalangan rakyat Malaysia dan boleh dikatan terdapat sekurang-kurangnya satu acara marathon yang boleh anda sertai setiap bulan. Walaupun banyak, berikut merupakan acara marathon yang popular dan dianjurkan hampir setiap tahun.

Merupakan antara acara marathon terbesar dan popular di Malaysia dengan penyertaan atlit-atlit elit daripada luar negara. Ianya merupakan antara acara yang paling ditunggu-tunggu dan untuk menyertainya anda perlu mendaftar dengan segera apabila pendaftaran dibuka memandangkan ia cepat penuh, laku seperti pisang goreng panas. Lokasi larian adalah sekitar bandar Kuala Lumpur. Selain acara full marathon (42km), terdapat beberapa kategori lain seperti half marathon (21km), 10km dan fun run (5km).

PBIM merupakan sebuah lagi acara yang dianjurkan diperingkat antarabangsa dengan penyertaan atlit daripada pelbagai negara. Untuk PBIM, peserta akan berlari melalui jambatan lama Pulau Pinang. Acara ini juga selalunya diadakan pada tengah malam. Sekiranya anda tidak gemar berlari pada waktu pagi kerana panas, PBIM mungkin lebih sesuai untuk anda.

Acara Twincity Marathon lebih popular dalam kalangan pelari amatur atau mereka yang baru pertama kali berlari dalam kategori ini. Bagi yang pertama kali ingin mencuba acara Full Marathon, Twincity Marathon lebih sesuai memandangkan masa yang diberikan (cut off time) adalah selama 8 jam untuk menamatkan larian. Sebagai perbandingan, kebanyakan acara marathon hanya memberikan masa 6.5 jam kepada peserta untuk menamatkan larian. Untuk Twincity Marathon, peserta akan berlari di sekitar bandar Putrajaya dan Cyberjaya.

Antara acara marathon yang baru diperkenalkan di Malaysia. Walaupun baru, ianya mendapat respon yang positif daripada peserta memandangkan ia diuruskan dengan teratur dan yuran penyertaan termurah acara marathon di Malaysia. Perlis Marathon biasanya dianjurkan pada waktu malam dan sesuai bagi mereka yang sukar bangun pada awal pagi.

Putrajaya Night Marathon (PNM) juga merupakan sebuah lagi event yang dianjurkan pada waktu malam. Ianya juga antara acara yang mendapat respon positif daripada peserta saban tahun. Peserta akan berlari di sekitar Putrajaya.


3 Plugin Wajib Bagi Pengguna WordPress

Antara kelebihan sekiranya anda membina blog menggunakan platform WordPress di hosting sendiri ada terdapat banyak plugin yang boleh dimuat turun dan dipasang pada blog anda untuk menambah fungsi blog anda. Plugin-plugin ini ada yang percuma dan ada juga yang berbayar. Kebanyakan plugin percuma sudah mencukupi untuk menambahbaik blog anda daripada segi sekuriti, backup, seo dan prestasi blog anda.

Jetpack merupakan antara plugin yang popular dalam kalangan pembangun dan pemilik blog. Dengan hanya memasang plugin Jetpack, anda boleh menambah beberapa fungsi kepada blog anda seperti memasang butang perkongsian sosial (Facebook, Twitter etc), memasukkan galeri gambar, scan Malware dan sebagainya. Untuk memuat turun Jetpack, anda boleh ke halaman rasmi Jetpack. Terdapat banyak fungsi percuma yang anda boleh manfaatkan daripada Jetpack. Selain itu, terdapat juga beberapa fungsi premium yang boleh digunakan sekiranya anda sanggup melaburkan sedikit wang ringgit untuk membayar.

Selain sosial media, SEO merupakan cara lain yang lebih konvensional untuk menarik trafik daripada carian pengguna ke blog anda. Untuk memastikan blog anda lebih mesra SEO, plugin Yoast SEO adalah plugin yang mesti dipasang. Ianya membantu anda mengoptimasikan sesuatu kata kunci di setiap artikel anda agar artikel ini lebih mudah dijumpai melalui carian di Google and enjin carian lain. Untuk memuat turun plugin Yoast SEO, anda boleh ke halaman rasmi Yoast SEO.

W3 Total Cache merupakan antara plugin popular dalam kalangan pembangun blog untuk meningkatkan prestasi blog anda agar ianya lebih ringan dan laju untuk dibuka. Ianya berfungsi dengan mengecilkan kod anda (compress) dan mengoptimasikan fungsi cache pada blog anda. Plugin ini boleh dimuat turun secara percuma dari laman rasmi W3TC.


Tips : 4 Kesilapan Yang Ramai Lakukan Ketika Dekorasi Bilik Tidur

Dalam sesebuah rumah, bilik tidur anda merupakan tempat yang perlu diberi keutamaan agar anda mendapat rehat dan tidur yang cukup pada waktu malam. Bilik tidur anda haruslah menjadi tempat anda berehat dan boleh memberikan ketenangan kepada anda.

Apabila anda mendekorasi bilik tidur, ada beberapa perkara yang perlu dielakkan agar tidur mengganggu mood tidur anda dan membantu anda tidur lena. Terdapat beberapa tips dekorasi yang boleh anda ikuti seperti berikut:

Pemilihan tilam yang selesa sangat penting untuk memastikan anda dapat tidur nyenyak. Selain itu, pemilihan katil yang baik juga penting untuk menjaga tulang belakang anda ketika anda tidur. Sekiranya berkemampuan, bolehlah melaburkan sedikit wang untuk membeli tilam yang berselesa dan berkualiti.

Ianya pasti berbaloi memandangkan pembelian katil merupakan pelaburan untuk jangka masa panjang memandangkan sesebuah tilam boleh digunakan dalam jangka masa yang lama.

Sekiranya anda bekerja secara online daripada rumah, ada eloknya sekiranya anda mengasingkan bilik kerja dan bilik tidur anda. Meletakkan meja kerja di bilik tidur sangat tidak digalakkan memandangkan ianya boleh mengganggu mood anda untuk tidur. Bila nampak komputer dan meja kerja, secara automatik anda akan terbayangkan kerja-kerja yang perlu disiapkan segera.

Bau-bauan yang baik boleh memberikan mood gembira kepada anda. Elakkan letak baju kotor yang berbau di bilik anda. Pastikan juga cadar dan selimut diasuh secara berkala. Anda juga boleh meletakkan perfume untuk mewangikan bilik tidur. Bau haruman yang dipilih seeloknya yang mempunyai bau yang lembut dan menenangkan.

Seeloknya jika anda mahu mengecat bilik tidur, pilih warna yang mempunya warna lembut seperti putih, biru cair, pink cair dan sebagainya. Warna-warna ini dapat memberikan mood ketenangan kepada anda.


Kini Anda Boleh Membuat dan Menerima Bayaran Melalui Gmail di Telefon Android

Sekiranya ada biasa melakukan transaksi secara online, anda pasti pernah mendengar mengenai Paypal. Pada tahun 2013, Google telah memperkenalkan sistem pembayaran online mereka sendiri yang dikenali sebagai Google Wallet. Antara kelebihan Google Wallet berbanding Paypal adalah dimana untuk transaksi pemindahan duit ke bank, tiada caj yang akan dikenakan kepada pengguna.

Walaupun Google Wallet tidak sepopular Paypal, Google terus menambah baik fungsi yang ada padanya untuk menarik perhatian pengguna baru. Jika sebelum ini penggunaan Google Wallet adalah terhad kepada pengguna komputer, baru-baru ini Google telah mengintegrasikan fungsi Google Wallet ini kedalam Gmail agar ianya lebih mesra kepada pengguna telefon pintar.

Apa yang menariknya, pengguna yang ingin menggunakan fungsi ini tidak perlu memuatnaik aplikasi berasingan untuk membuat pembayaran menggunakan Google Wallet. Sebaliknya, fungsi ini boleh digunakan terus pada Gmail.

Persaingan antara nama-nama besar dalam transaksi online bukanlah perkara baru memandangkan Snapchat juga telah memperkenalkan Snapcash untuk fungsi sebegini manakala Facebook juga telah memperkenalkan perkara yang sama ada aplikasi Messenger mereka.


Profesor viral : Robert Kelly, isteri dan anak-anak 'enter frame' kembali untuk ditemubual

Video keletah dua orang kanak-kanak yang enter frame ketika sesi temu bual bapanya telah menjadi begitu popular dan viral di seluruh dunia. Kelmarin, BBC News sekali lagi telah menghubungi Prof. Robert Kelly untuk ditemubual.

Namun, kali ini suasana lebih santai, tidak berbicara tentang isu serius politik dan panggilan video itu disertai oleh kedua-dua superstar kecil pasangan ini.

Dalam temu bual kali ini, Prof Kelly menjawab beberapa kemusykilan yang ditanyakan oleh para netizen semasa menonton video viral terbabit. Antaranya ialah, apakah yang sedang dilakukan oleh isterinya semasa kejadian dan adakah benar Prof Kelly hanya memakai seluar tidur atau tidak memakai seluar langsung semasa panggilan video itu dibuat.

Walau bagaimanapun, Prof Kelly juga mengaku bahawa pasangan ini berasa sangat tidak selesa apabila rata-rata netizen membuat tanggapan stereotaip terhadap wanita Asia dengan menyatakan wanita yang berlari dalam video itu adalah pembantu rumah Prof Kelly.

Apa yang boleh dipelajari dari video viral ini adalah para netizen perlu membuang sikap suka memberi penilaian double standard terhadap orang lain. Video itu diviralkan cuma untuk menyebarkan kegembiraan dan hiburan, bukan untuk membangkitkan isu perkauman atau apa-apa isu sensitif yang lain.


Revolusi Makanan Jamie Oliver Menemui Kejayaan Besar

Sejak awal tahun 2005 lagi Chef terkenal, Jamie Oliver, telah memulakan kempen membanteras makanan junk di United Kingdom seorang diri. Ketika itu, beliau mengalami terlalu banyak halangan dari segi mental dan fizikal untuk mengubah corak pemakanan kanak-kanak di negara itu. Ternyata mereka lebih gemarkan makanan goreng dan berminyak seperti burger, kentang goreng, nugget dan sebagainya.

Daripada perangai "makcik kantin" yang kuat melawan dan tidak sukakan perubahan sehinggalah kanak-kanak yang menolak bulat-bulat makanan sihat yang dihidangkan, namun Jamie tetap gigih berikhtiar mendidik masyarakat di sana supaya menukar gaya hidup ke arah yang lebih sihat.

Usaha keras Jamie akhirnya membuahkan hasil apabila Perdana Menteri Britain ketika itu, Tony Blair telah bersetuju untuk membuat perubahan dengan menyediakan bajet tambahan sebanyak £280 juta khusus untuk Dana Makanan Sekolah. Selain itu, makanan seperti coklat, keropok dan snek tidak sihat telah diharamkan serta-merta di semua sekolah di seluruh United Kingdom bermula 2006.

Pada tahun 2010, beberapa kajian telah dibuat untuk melihat keberkesanan kempen Jamie itu. Apa yang memeranjatkan, hasil kesemua kajian mendapati pencapaian akademik kanak-kanak sekolah menjadi semakin baik dan memberangsangkan sejak mereka mula menukar diet. Selain itu, bilangan murid yang tidak hadir ke sekolah juga semakin berkurang.

Kerajaan Britain juga telah mengumumkan bahawa satu kurikulum wajib baru diwujudkan bagi murid sekolah rendah tahap 1-3 pada tahun 2014. Kurikulum ini mengajar tentang kepentingan makanan sihat dan Jamie sebagai pelopor telah mengetuai Projek Taman Dapur di semua sekolah.

Pada tahun berikutnya, Jamie telah menghantar satu petisyen kepada kerajaan UK untuk mengenakan cukai ke atas kesemua minuman bergula. Usaha Jamie dibantu oleh pasukan penyelidik dari University of Oxford dan disokong oleh Laporan Ahli Jawatankuasa Penasihat Saintifik (SACN) pada 2015 yang membuktikan minuman bergula adalah paling memudaratkan bagi kanak-kanak.

Inisiatif ini juga menemui kejayaan besar kerana pada tahun lepas, Menteri Kewangan British telah mengumumkan cukai minuman bergula akan mula dikuatkuasakan pada tahun 2018. Segala wang yang dikumpulkan melalui cukai ini akan disalurkan kepada aktiviti sukan dan kelab sarapan pagi di sekolah.

Dan terbaru, kerajaan UK telah mengumumkan bahawa semua iklan junk food dan minuman berkarbonat yang disiarkan secara online akan diharamkan berkuatkuasa 1 Julai 2017.

Tak sia-sia Jamie memulakan revolusi makanan ini. Walaupun mengambil masa yang agak lama, tapi semuanya berbaloi-baloi. Harap kadar obesiti di seluruh dunia tidak lagi begitu membimbangkan dan Jamie Oliver akan sentiasa dikenang sebagai seorang Food Hero sampai bila-bila.


Rakyat Malaysia perlu tahu bezakan berita palsu dengan berita benar sebelum berkongsi

Adakah anda tahu, walaupun kadar pemegang ijazah lulusan universiti dan tahap pendidikan rakyat Malaysia rata-ratanya adalah tinggi, namun majoriti daripada kita masih hidup dalam kejahilan?

Inilah salah satu masalah besar yang kita hadapi. Walaupun dengan adanya teknologi canggih di mana semua maklumat berada di hujung jari, tapi rakyat Malaysia masih tidak suka menyelidik kesahihan sesuatu berita yang diterima. Buta-buta mereka mempercayai berita itu tanpa usul periksa.

Yang penting, mereka nak tekan butang share atau forward cepat-cepat supaya dapat jadi tukang kongsi pertama.

Ditambah pula dengan kewujudan portal-portal 'buat duit' yang gemar memanipulasi fakta supaya cerita menjadi lebih sensasi, maka semakin rancaklah rakyat Malaysia menekan butang share. Begitu juga dengan maklumat atau mesej yang dicopy-pastekan di media sosial. Main forward je.

Paling teruk apabila mereka suka tambah nota kaki "share dari group sebelah" semata-mata nak lepaskan tekak sendiri sekiranya terjerat di kemudian hari akibat berkongsi fakta palsu atau menyebar fitnah.

Keadaan boleh menjadi lebih buruk sekiranya fitnah yang anda bantu sebarkan itu mempunyai unsur sensitif dan berbaur perkauman.

Menurut Suruhanjaya Komunikasi dan Multimedia (SKMM), ramai rakyat Malaysia menerima berita melalui media sosial seperti Whatsapp dan Facebook. Namun majoritinya masih tidak dapat membezakan antara berita sebenar atau palsu. SKMM juga telah mengadakan kelas celik media buat hampir sejuta pengguna Internet di seluruh negara pada tahun lepas untuk mendidik mereka tentang isu ini.

Satu kajian yang diterbitkan oleh Oxford University Press mendapati, kaedah mendapatkan berita dari media sosial dan portal-portal tidak sahih ini akan menyebabkan kesan seperti "filter bubble" dan "echo chambers" yang akan membuatkan kita terperangkap dalam pemikiran yang sama dan tidak akan berkembang. Ini kerana laman seperti Facebook hanya akan mengeluarkan feed berita dari genre yang anda pernah baca atau gemari sahaja.

Berita-berita palsu seperti kenaikan harga minyak, tol atau harga barang, kandungan DNA babi dalam produk, kemalangan artis atau berita kematian seorang tokoh tidak lekang dari media sosial di Malaysia. Ada saja tukang forward yang rajin menghantar tanpa usul periksa.

Tapi adakah anda sedar, sekiranya anda jadi tukang sebar berita palsu dan anda didapati bersalah oleh SKMM, anda boleh dikenakan denda sehingga RM50,000 atau masuk penjara selama setahun? Nak ke?

Sebagai seorang pengguna Internet dan warga Malaysia yang bertanggungjawab, kita seharusnya lebih celik media dan pandai menilai serta membezakan fakta atau auta. Tak susah sangat pun. Cuma anda kena rajin sikitlah buat penyelidikan.

Sekiranya berita yang anda baca atau terima itu menggunakan bahasa dak wicet, mengandungi kesalahan ejaan dan tatabahasa, besar kemungkinan sukar dipercayai. Ini ternyata berbeza dengan organisasi berita seperti Bernama yang sentiasa menggunakan bahasa berkualiti dan menjamin kesahihan sesuatu berita sebelum disiarkan.

Cuba buat carian google menggunakan kata kunci daripada berita yang anda terima. Kemudian semak alamat laman web yang memaparkan berita tersebut. Sekiranya anda hanya dapat melihat hasil carian memaparkan laman portal infotainment atau blog dan tidak ada langsung hasil carian daripada mana-mana laman web organisasi berita, kebarangkalian berita itu palsu adalah 99%.

Sekiranya berita yang anda terima itu melibatkan fakta seperti kesihatan (contoh: minum air masak boleh menyebabkan masalah jantung) maka anda boleh buat carian google untuk mendapatkan jurnal perubatan. Gunakan keyword seperti "kajian", "tinjauan", "research" ataupun "study" untuk mendapatkan maklumat yang sahih.

Sekiranya anda mendapat sebaran mengenai sesuatu hadith, anda boleh semak dulu di laman web Jakim atau UIA.

Bagi berita lain pula, anda bolehlah rujuk silang dengan laman web berita yang lebih berkredibiliti tinggi sama ada agensi tempatan ataupun antarabangsa. Sekiranya berita itu sahih, maka sudah semestinya mereka telah membuat laporan dan liputan ke atas cerita tersebut lebih awal.

Janganlah kita hidup dalam kejahilan dan mempercayai sesuatu cerita secara membabi buta. Gunakan akal dan fikir panjang sebelum anda sewenang-wenangnya menekan butang share. Elakkan diri daripada bergelumang dengan dosa menjadi penyebar fitnah!


China - Daripada Perosak Alam Sekitar Kepada Pencinta Alam Sekitar

Dengan jumlah penduduk yang begitu ramai, China sememangnya dikenali sebagai negara utama yang menyumbang kepada pencemaran alam sekitar dunia. Mengikut laporan pada tahun 2006, China merupakan penyumbang utama gas karbon monoksida, melebihi Amerika Syarikat.

Pada tahun 2012, negara China telah menyumbang kepada pencemaran kira-kira 9.8 bilion ton gas karbon monoksida dunia hasil daripada pembakaran minyak dan arang. Memang betul seperti yang diperkatakan, orang China pengotor. Tapi itu dulu lah.

Pada tahun 2012, negara China juga merupakan penyumbang 70% daripada jumlah pencemaran karbon monoksida di seluruh dunia!

Walaubagaimanapun, mengikut kajian terbaru, negara China didapati sebagai penyumbang utama untuk pelaburan untuk tenaga boleh diperbaharui (renewable energy), melebihi daripada negara-negara kesatuan Eropah (EU). Pada tahun 2015, jualan kereta elektrik di China sahaja mencecah 450000 buah unit, 50% lebih tinggi berbanding jualan di Eropah.

Pada tahun 2014, buat pertama kalinya juga, China telah melabur lebih banyak dalam bidang kajian dan pembangunan tenaga boleh ubah berbanding negara Eropah.

Perubahan yang dilakukan China ini merupakan langkah bagus yang perlu dicontohi oleh negara lain.


5 Kesilapan Biasa Pemilik Blog Baru

Kini, sesiapa sahaja boleh memiliki blog peribadi secara percuma. Terdapat banyak platform yang membolehkan anda mendaftar blog secara percuma antaranya Blogspot, WordPress, Tumblr dan Wix. Walaubagaimanapun, sebagai pemilik blog, ada beberapa perkara asas yang perlu dielakkan oleh pemilik blog, terutamanya bagi mereka yang masih baru dalam dunia blogging.

Ya, terdapat banyak cara untuk membuat duit melalui blogging. Antara cara yang paling mudah adalah meletakkan banner iklan di beberapa sudut di blog anda. Bagi memastikan banner tersebut lebih mudah dilihat, ada pemilik blog yang bertindak aggresif dengan menggunakan popup untuk memaparkan banner iklan di blog mereka.

Sekiranya hanya 1 popup, ianya masih lagi boleh dimaafkan. Bayangkan sekiranya terlalu banyak popup, sudah tentu pengunjung blog anda merasa bosan untuk ke blog anda lagi.

Tujuan utama anda membuat blog adalah bagi memudahkan pembaca membaca tulisan anda. Walaubagaimanapun, terdapat sesetengah blog yang sudah dibaca. Antara sebabnya adalah kerana saiz tulisan yang terlalu kecil ataupun font tulisan yang terlalu fancy. Selain itu, pastikan juga warna tulisan anda kontra dengan warna background.

Terdapat sesetengah blogger yang terlalu terdesak ingin membuat duit melalui blog sehingga sanggup menciplak hasil kerja orang lain. Ini merupakan satu jenayah penulisan yang patut dielakkan.

Di Universiti, seseorang yang meniru hasil kerja orang lain (plagiarism) boleh dikenakan hukuman berat seperti digantung atau dibuang universiti. Sekiranya anda ingin mengambil idea orang lain, sila oleh mengikut gaya penulisan anda dan berikan kredit kepada penulis asal.

Adalah sangat rugi sekiranya anda tidak meletakkan butang share Facebook dan Twitter di blog anda. Hal ini dapat memudahkan para pembaca berkongsi tulisan anda dengan lebih mudah kepada rakan-rakan mereka. Sekarang ini zaman media sosial, sangat rugi sekiranya anda tidak menggunakan kuasa media sosial dengan sebaiknya. Lagipun ianya 100% percuma bukan?

Gambar merupakan elemen penting dalam sesebuah penulisan. Jika penulisan anda hanya mengandungi tulisa semata-mata, ianya mungkin boleh menyebabkan pembaca bosan.Meletakkan gambar yang berkaitan dapat membantu pembaca lebih fokus dan tertarik untuk meneruskan pembacaan sehingga ke perenggan yang terakhir.

Sekiranya anda mengambil gambar daripada mana-mana website, pastikan gambar tersebut diberikan kredit kepada pemilik asal gambar. Jika tidak, anda dikira mencuri harta orang lain.


Ini 10 jenis penumpang menjengkelkan semasa anda travel

Expedia telah mengeluarkan senarai perangai penumpang paling annoying bagi tahun 2016 melalui satu survey Etika Menaiki Kapal Terbang yang dijalankan di Amerika melibatkan 1,005 orang responden berusia 18 tahun ke atas.

64% orang menyatakan mereka paling terkesan dan rasa jengkel dengan penumpang yang gemar menendang belakang tempat duduk. Walau apa pun alasan mereka menendang kerusi, sama ada mereka berasa gementar, bosan atau sememangnya tidak sedar, perbuatan ini tetap menyakitkan hati dan boleh merosakkan mood.

"Penendang kerusi" ini telah berada di tempat pertama selama tiga tahun berturut-turut diikuti "ibu bapa yang tidak memberikan perhatian" dan "penumpang berbau."

Penumpang yang menggunakan kaki untuk menendang atau menggoyangkan kerusi di hadapan merupakan penumpang paling menyakitkan hati di atas kapal terbang dan melanggar etika menaiki kapal terbang.

Ibu bapa macam ni selalu terlupa mereka travel bersama anak kecil dan terlupa bawa snek, alat mainan atau hiburan untuk si kecil. Bila anak mula menangis dan panas bontot, mulalah mengganggu penumpang lain.

Penumpang dengan bau badan yang busuk membuatkan penumpang di sebelah dan di belakang berasa amat tidak selesa. Nak tidur pun susah sebab bau tengik sangat.

Penumpang jenis ini selalunya suka bersembang dengan suara kuat, pasang lagu, main game atau tengok video kuat-kuat sehingga mengganggu satu kapal terbang. Mungkin pekak agaknya.

Masalah seperti ini mungkin jarang terjadi di sini kerana kebanyakan kapal terbang dalam sektor Malaysia ni kurang menyediakan minuman beralkohol di atas kapal terbang. Nasiblah kalau terkena duduk sebelah kaki mabuk.

Orang nak rehat, dia sibuk nak berkenalan ajak berborak dan nak jadi "in flight entertainment" kita sepanjang perjalanan. Sembang sikit-sikit je sudah.

Yang ni jenis gelojoh tak sabar nak naik, bila kru kabin panggil warga tua dan orang bekeluarga suruh naik dulu, dia menyibuk nak ke depan. Sama juga ketika nak turun, dialah yang paling tak sabar. Bila kapal terbang baru je keluar tayar mendarat, dia terus terkocoh-kocoh ambil beg dan berlari ke pintu keluar di hadapan sebab nak jadi orang pertama keluar.

Penumpang jenis ni tak peduli pun sama ada ruang kaki di tempat duduk anda jadi sempit atau anda tak selesa sebab kepala dia berbau.

Dia sorang aje nak guna tempat letak tangan. Tak boleh kongsi dengan penumpang lain.

Nak jimat punya pasal, penumpang jenis ni suka bawa keluar bekal makanan secara tiba-tiba dalam flight. Hambek kau bau semerbak nasi lemak sambal udang petai. Harap tandas tidak berbau azab disebabkan penumpang ni.


4 Cara Buat Duit Dengan Blog

Kini, terdapat pelbagai cara untuk mendapatkan pendapatan sampingan secara online. Antara cara yang popular termasuklah berniaga secara online dan membuat duit dengan blog. Tulis blog pun boleh buat duit? Ya. Terdapat pelbagai cara untuk buat duit melalui blog anda dan jika kena dengan gayanya, anda pasti berpuas hati. Jangan terkejut kerana ada orang yang menjana pendapatan 100% melalui blog sahaja.

Bagi yang baru pertama kali jumpa perkataan Affiliate, ia merupakan konsep sebuah sekiranya pemilik blog berjaya menjual produk yang diiklan, mereka akan dibayar komisyen berdasarkan jumlah jualan mereka. Sebagai contoh, sekiranya anda berjaya menjual sebuah ebook yang berharga RM30, anda berkemungkinan besar mendapat sehinggan RM10 komisyen. Jumlah komisyen ini selalunya berbeza antara sesuatu produk dengan produk yang lain.

Untuk membuat duit dengan affiliate, anda dikehendaki mempromosi link affiliate anda di blog anda. Cara mendapatkan jualan juga terpulang mengikut kreativiti anda sama ada hendak meletakkan link di sidebar blog mahupun menulis satu artikel khas untuk mempromosikan produk tersebut. Antara program affiliate antarabangsa yang lumayan untuk anda cuba adalah Amazon Affiliate dan Clickbank.

Di Malaysia, terdapat beberapa program affiliate yang boleh anda cuba antaranya Exabytes (hosting), Lazada (online shopping) dan Klikjer (ebook).

Banner iklan adalah cara pengiklanan konvensional bagi pemilik blog. Secara umumnya terdapat dua cara mendapatkan duit dengan meletakkan banner iklan di blog anda:

Bagi penjual yang mempunyai modal besar, mereka seringkali akan mencari blogger yang mempunyai niche dengan produk mereka. Sebagai contoh, pemilik produk kecantikan biasanya akan membayar mana-mana blogger yang menulis berkaitan fesyen dan kecantikan untuk menulis artikel khas mempromosikan produk mereka.

Iklan advertorial merupakan antara cara buat duit paling lumayan dengan blog memandangkan artikel yang ditulis khas untuk sesuatu produk dan artikel itu akan kekal selagi mana blog tersebut masih hidup.

Bagi anda yang memiliki kepakaran dalam bidang tertentu, anda juga boleh menulis sebuah ebook khas untuk berkongsi kepakaran anda. Sebagai contoh, terdapat banyak ebook mengenai saham, hartanah, buat duit online, tips bisnes dan sebagainya yang terdapat di pasaran.

Anda boleh menjualnya sendiri di blog anda dan jika mahukan lebih, anda boleh mewujudkan program affiliate anda dan melantik tim pemasaran affiliate anda untuk mempromosi produk anda. Selain ebook, anda juga boleh mejual servis contohnya servis membina blog atau menawarkan kursus secara dalam talian (online).


3 Platform Untuk Buat Blog Secara Percuma

Bagi anda yang gemar menulis, ada eloknya jika anda memiliki sebuah blog peribadi agak tulisan anda boleh dikongi dengan orang lain. Dalam zaman sekarang, sesuatu penulisan yang baik sangat mudah tersebar dengan adanya pelbagai media sosial seperti Facebook, Twitter, WhatsApp dan sebagainya. Mana tahu hobi menulis anda boleh mendatangkan hasil yang lumayan suatu hari nanti?Memiliki sebuah blog peribadi adalah sangat mudah. Dan jangan terkejut jika sebenarnya anda boleh memiliki sebuah blog secara percuma. Terdapat beberapa platform yang boleh anda cuba untuk membina blog peribadi anda secara percuma.


5 salah faham tentang negara Mongolia

Bagi orang yang belum pernah melawati negara ini, anda mesti sering mempunyai tanggapan bahawa orang Mongolia hidup di dalam khemah dan menaiki kuda untuk ke mana-mana. Tapi tahukah anda negara ini sebenarnya semakin membangun dan mempunyai hotel Shangri-La, rancangan tv Mongolia Next Top Model, panggung wayang iMax, pusat pameran Porsche dan kedai jenama terkemuka Louis Vuitton?

Ger pada hari ini kebanyakannya dibina untuk dijadikan tapak penginapan bagi pelancong yang datang ke Mongolia. Ini membolehkan mereka merasai sendiri cara hidup orang nomad Mongolia dan melihat langit malam ketika tidur.

Sebenarnya orang Mongolia tidak naik kuda selalu pun. Penggembala di kampung pun menaiki motosikal atau kenderaan lain.

Walau bagaimanapun, bagi orang Mongolia, kuda merupakan satu haiwan yang suci. Sebab itulah anda boleh nampak banyak kuda di negara ini. Agensi pelancongan juga menyediakan trek kuda untuk pelawat yang berkunjung ke sana.

Selain itu, susu kuda betina juga diproses sebagai minuman kebangsaan yang dipanggil airag.

Semasa pesta Naadam di Mongolia, satu perlumbaan kuda akan diadakan di mana ribuan kuda akan bertanding sepanjang larian sejauh 30km.

Orang Mongolia sememangnya sukakan daging. Mereka makan daging seperti daging lembu, kambing dan daging kuda sepanjang tahun kerana perlu menghadapi cuaca yang sukar. Daging kuda menjadi pilihan semasa musim sejuk yang terlampau sejuk kerana ia memberikan lebih kalori yang membantu memanaskan badan.

Sejak kebelakangan ini, keluarga yang telah berhijrah tinggal di bandar mula sedar akan kepentingan makanan seimbang. Mereka mula menambah hidangan serat dan sayuran dalam diet seharian. Selain itu, di Ulaanbaatar j ga anda boleh menjumpai pelbagai sayuran yang dijual di merata-rata kedai dan juga restoran yang menghidangkan sajian vegetarian.

Orang Mongolia bukanlah kanibal yang membunuh orang. Sebenarnya Mongolia adalah sebuah negara yang selamat untuk dilawati. Cuma satu perkara yang perlu ditekankan ialah, kejadian penyeluk saku sememangnya sering terjadi di bandar Ulaanbaatar.

Orang Mongolia rata-rata sukakan orang asing dan gemar berkomunikasi walaupun mereka tidak faham bahasa Inggeris.

Sebenarnya, Mongolia bukanlah sebahagian dari negara China mahupun Rusia. Mongolia adalah sebuah negara tidak berpantai yang mempunyai hak kedaulatannya tersendiri di Asia Tengah. Mongolia juga mempunyai bahasa, budaya, mata wang, parlimen dan presidennya sendiri!

Jika diimbau sejarah Mongolia, ia bermula pada kurun ke-16 di mana fahaman Buddha dari Tibet telah tersebar di sana semasa pemerintahan Dinasti Qing. Pada awal 1900, satu pertiga daripada populasi Mongolia merupakan sami Buddha. Selepas kejatuhan Dinasti Qing pada 1911, Mongolia mengisytiharkan kemerdekaan dan menubuhkan kerajaan de facto pada 1921.

Dengan bantuan Soviet Union, Mongolia menjadi sebuah negara bebas pada 26 November 1924.


Daripada seorang bibik, wanita ini menjadi usahawan berjaya

Nilushika Jayaweera merupakan seorang wanita yang berasal dari Sri Lanka. Dia berhijrah ke Singapura pada tahun 2001 untuk bekerja sebagai pembantu rumah dan 15 tahun kemudian, dia kembali ke Sri Lanka sebagai usahawan berjaya selepas mendapat inspirasi daripada sebuah badan NGO di Singapura, Aidha.

Setelah dihantar oleh majikannya untuk menghadiri kursus usahawan bersama NGO tersebut, dia kini memproses daun teh secara besar-besaran di Sri Lanka untuk dipasarkan secara online kepada lebih 500 pelanggan besar di seluruh dunia.

Pada hujung tahun 2016, Nilushika telah dijemput untuk kembali ke Singapura dan bercakap di acara TEDxSingapore untuk berkongsi pengalamannya sebagai sumber inspirasi kepada ramai orang. Sebagai seorang anak yatim dan kakak yang terpaksa bekerja keras pada usia muda untuk menyara 4 orang adik, hidup mereka mula berubah setelah Nilushika berjaya dengan perniagaan tehnya.

Wang hasil titik peluh berniaga daun teh itu telah membuatkan Nilushika menubuhkan sendiri sebuah NGO di kampung halamannya untuk membantu wanita di sana membuat perusahaan kecil-kecilan seperti menjahit baju dan membungkus rempah untuk menyara hidup.

Selain itu, Nilushika sedar akan kepentingan pendidikan dan mula menggunakan sebahagian keuntungan perniagaannya untuk menyumbang kepada pembiayaan sekolah dan pembelian buku kanak-kanak di Sri Lanka.

Kisah kejayaan Nilushika telah menjadi inspirasi kepada ramai pembantu rumah di seluruh dunia. Sekiranya seseorang berusaha gigih dan mampu mengatasi halangan terbesar dalam hidup, mereka sebenarnya boleh memiliki kejayaan.


Ini rupanya cara pramugari dilatih sebelum terbang

Dalam perkhidmatan penerbangan, salah satu aspek penting dalam pemilihan kru adalah berdasarkan kebolehan memberikan layanan terbaik kepada penumpang selain mempunyai kepintaran tinggi dan boleh bekerja dalam pasukan.

Jadi persoalannya adakah mereka secara terus menjadi pelayan di atas kapal terbang? Atau mereka menjalani 'training' dan latihan tertentu sebelum menjadi pelayan di atas kapal terbang? Ikuti artikel ini untuk mengetahui lebih lanjut mengenai latihan yang dilalui pramugari/pramugara sebelum dibenarkan terbang bersama di atas kapal terbang.

Menurut Singapore Airlines (SIA), setelah kru baru dilantik, mereka akan menjalani latihan ketat selama 15 minggu yang merangkumi pembelajaran di kelas dan juga program latihan kerja. Kursus yang diberi termasuklah latihan asas untuk kemahiran peribadi, latihan untuk tugasan dalam kapal dan juga latihan keselamatan.

Sebelum pelatih kru 'dilepaskan', mereka perlu membuat tiga penerbangan untuk memerhatikan dan belajar dari mentor mereka yang menjalankan tugas dalam situasi sebenar.

Berikut gambar-gambar menarik lain semasa latihan kru kabin di Singapura:

Kru diajar untuk berpenampilan menarik dengan menggunakan dua palet alat solek. Rambut pula akan dirapikan mengikut kesesuaian raut wajah.

Dalam kelas sikap dan etiket, pelatih diajar membawa 18 gelas air dengan berat sehingga 5 kg sambil mengekalkan senyuman dan postur badan yang betul.

Pelatih kru kabin diajar cara menyediakan makanan dan segala hidangan serta minuman yang disediakan atas kapal. Latihan ini mengambil masa sepanjang dua hari.

Pelatih perlu menyelamatkan patung bayi dan orang dewasa dalam latihan kebakaran. Mereka akan bergerak secara berpasangan untuk memastikan keselamatan penumpang.

Setelah melompat setinggi 2 meter ke dalam air, pelatih perlu berenang sepanjang kolam tanpa bantuan.

Mereka akan melalui latihan lengkap memakai baju kebaya sambil berenang untuk keselamatan.


Orang Palestin dan Israel akhirnya berdamai sambil main dam

Ketika dunia disogok dengan kisah peperangan dari Jerusalem, sebenarnya ada juga puak Yahudi dan Islam lain yang sedang bertempur dalam peperangan berbeza. Namun, peperangan yang dimaksudkan ini tidak memerlukan sebarang keganasan atau meragut nyawa, sebaliknya ia melibatkan permainan dam backgammon yang digelar shesh besh.

Satu kumpulan yang diberi nama Double Yerulshami telah mengatur beberapa siri perlawanan dan menghimpunkan kedua-dua pihak Yahudi dan Arab untuk memeriahkan aktiviti kebudayaan bersama-sama. Sekitar 50 pemain akan berkumpul pada suatu-suatu masa, duduk menghadap pesaing dengan lagak seorang pro dan bergelak ketawa beramai-ramai.

Kerapkali meja dihentak dan terdengar jeritan "yalla" ataupun "kadima" yang memberi makna "Ayuh!" dalam bahasa Arab dan Hebrew. Tetapi suasana langsung tidak tegang dan penuh dengan lawak jenaka.

Seorang pelarian Palestin, Karem Joubran mengakui aktiviti ini telah menyatukan dan mengeratkan hubungan antara kedua-dua belah pihak. Mereka mengenepikan segala isu politik dan keagamaan tapi cuma fokus kepada minat yang sama iaitu permainan shesh besh.

Menurut penganjur acara ini, mereka telah mengatur 6 perjumpaan sehingga ke hari ini yang menjadi semakin popular dan mempunyai bilangan peserta lebih ramai. Separuh perjumpaan dibuat di sebelah kejiranan Palestin dan separuh lagi di bahagian Israel.

Perjumpaan terbaru mereka menampakkan sekumpulan wanita Palestin memakai hijab datang untuk menyokong para suami manakala anak mereka duduk bergembira bermain bersama-sama. Di seberang jalan pula kelihatan anak-anak muda Yahudi ortodoks dan pejuang Palestin sedang berlatih seni mempertahankan Brazil, Capoeira. Pada penghujung malam, mereka semua beramai-ramai akan menari dengan berlatarbelakangkan alunan muzik arab yang dipanggil Dabke.

Shesh besh dan muzik dabke mungkin hanya dua perkara yang mudah dipandang ringan. Namun ia berjaya menyatupadukan kedua-dua puak yang sedang bertegang urat untuk menemui kesepakatan. Diharap penyatuan kecil dari akar umbi ini boleh mendamaikan situasi yang meruncing di peringkat atasan pula. Marilah kita sama-sama berdoa.


Misi menyelamatkan rumah tradisional Jepun oleh warga Malaysia dan Singapura

Seorang rakyat Malaysia bersama tiga lagi rakan baiknya yang berasal dari Singapura bekerjasama menyelamatkan dua buah rumah tradisional Jepun di daerah Kyoto daripada dirobohkan untuk menjadi tapak meletakkan kenderaan.

Rumah-rumah kayu dua tingkat itu telah dibina lebih 100 tahun ketika zaman Meiji sekitar 1868-1912 dan masih kekal berdiri walaupun telah menempuhi dua perang dunia.

Empat sahabat ini telah berjaya engumpulkan dana untuk menyelamatkan tanah di mana rumah itu dibina setelah mendapat tahu ada pembeli lain yang berniat untuk membina tempat letak kereta di situ. Kini rumah itu telah ditukarkan menjadi kediaman perkhidmatan yang dinamakan Shimaya Stays. Perkataan "Shimaya" itu diinspirasikan daripada perkataan Jepun bagi Singapura (Shingaporu) dan Malaysia (Mareshia).

Idea itu datang daripada Lee Yong Chye, warga Singapura yang telah menghubungi usahawan dari Malaysia, Benjamin Lim dan dua lagi rakan iaitu Gian Yi-Hsen yang berada di Amerika Syarikat dan Richard Tan.

Keempat-empat rakan ini sangat cintakan budaya, makanan dan segala perkara berkaitan Jepun. Mereka juga tertarik dengan lokasi rumah ini yang berada di mukim Higashiyama dan boleh berjalan kaki ke tempat menarik seperti tokong Yasaka dan Kuil Kiyomizu-dera yang terkenal di Kyoto.

Setelah berjaya membeli tanah itu pada tahun 2014, mereka memulakan kerja-kerja pemulihan yang menggunakan kepakaran dan tenaga kerja orang Jepun sendiri. Ini kerana mereka mahukan struktur asal dan dinding rumah itu dijaga dan perabot seperti katil dan meja makan dibuat sendiri untuk menjaga feel dan keaslian rumah.

Rumah tradisional Jepun ini boleh memuatkan 5-6 orang dan mempunyai 3 bilik. Dua bilik mengekalkan penggunaan tikar tatami dan satu daripadanya menggunakan katil ala barat.

Untuk maklumat lanjut mengenai rumah ini, boleh layari laman web Shimaya Stays.


Anak Sakit Kepala? Ini Punca Berlaku Migrain Dikalangan Kanak-Kanak

Orang dewasa selalu terkena gangguan sakit kepala yang menyebabkan kepala rasa berpusing, berdenyut-denyut dan mata rasa berpinar. Tapi kalau anak mengadu sakit kepala, perlukah kita ambil serius?Untuk pengetahuan anda, sakit kepala bukanlah hanya merupakan masalah orang dewasa.

Kanak-kanak dan remaja juga mengalaminya. Menurut tinjauan yang dibuat oleh Yayasan Sakit Kepala Amerika, 25 daripada 1,000 kanak-kanak berusia 6 hingga 17 tahun mengalami sakit kepala yang kerap ataupun kronik.

Ramai ibu bapa yang beranggapan sakit kepala di kalangan kanak-kanak adalah disebabkan masalah mata seperti rabun atau astigmatism. Mereka sangka sakit itu disebabkan terlalu banyak menonton tv atau bermain gajet. Tapi sebenarnya, kajian yang didedahkan oleh Akademi Oftalmologi Amerika mendapati, tiada kaitan besar antara sakit kepala dan masalah penglihatan anak.

Antara punca yang menyebabkan sakit kepala adalah faktor sakit seperti sinus, demam atau jangkitan telinga; faktor persekitaran seperti pencemaran, cuaca dan asap rokok sekunder; serta faktor tekanan seperti kemurungan dan tidur yang tidak mencukupi.

WebMD menjelaskan terdapat lebih 150 jenis sakit kepala namun jenis-jenis yang paling selalu dijumpai adalah:

Sakit kepala ini merupakan yang paling lazim terjadi di kalangan orang dewasa mahupun kanak-kanak. Sakit kepala jenis ini berlaku akibat ketegangan otot di bahagian dahi dan tepi kepala yang berpunca daripada situasi tegang, tekanan ataupun stress.

Ada kanak-kanak yang berasa loya dan rasa 'berpusing' apabila sakit kepala jenis ini menjelma. Migrain menyebabkan sakit menyucuk di sebelah bahagian kepala secara lazimnya.

Sakit kepala ini boleh disebabkan oleh jangkitan demam, selesema dan sinusitis. Selain itu, glaukoma dan jangkitan dalam mulut seperti sakit gusi atau gigi bernanah juga boleh menyebabkan sakit kepala yang teruk pada anak-anak. Akhir sekali, masalah penglihatan juga mungkin menjadi salah satu faktor di mana otot di sekeliling mata menjadi letih kerana terpaksa memfokus mata walaupun dalam keadaan rabun.

Dikenali juga sebagai radang sakit kepala, sakit kepala jenis ini sering bertambah teruk dan berlaku dengan lebih kerap atau berterusan. Ini mungkin disebabkan oleh penyakit yang lebih kronik seperti ketumbuhan dalam otak, darah beku, jangkitan kuman dalam otak atau kemerosotan fungsi otak.

Antara simptom yang perlu diperhatikan adalah anak muntah, menjadi lemah tubuh dan anggota badan, hilangan ingatan atau penglihatan.

Walaupun kebanyakan sakit kepala di kalangan kanak-kanak adalah tidak begitu serius, namun sekiranya anak mengalami masalah sakit kepala sehingga mengganggu aktiviti hariannya ataupun terlalu kerap terjadi dan sakit berterusan, sila terus berjumpa dengan doktor untuk mendapatkan pemeriksaan lanjut.

Adalah penting untuk anda mencatat segala simptom dan kekerapan anak mengadu sakit kepala supaya doktor boleh membuat diagnosis dan pilihan imbasan (scan) yang lebih tepat sama ada CT scan, MRI atau EEG. Beritahu doktor segala perincian seperti waktu terjadi atau sekiranya ada makanan yang membuatkan sakit lebih teruk.


5 Filem Popular Yang Diharamkan Malaysia

Pada ketika ini, pasti ramai yang menunggu adakah filem Beauty and The Beast akan ditayangkan di Malaysia selepas Lembaga Penapisan Filem meminta penerbit filem melakukan beberapa suntingan ke atas filem tersebut kerana mengandungi elemen cinta sejenis antara lelaki.

Adakah penerbit filem ini akan mengalah atau orang ramai di Malaysia tidak akan dapat menonton filem lakonan Emma Watson itu dipawagam? Sementara kita semua menunggu apa yang akan berlaku, apa kata kita lihat semula beberapa filem berprofil tinggi yang tidak dibenarkan untuk ditayangkan di negara kita, bermula pada tahun 2000.

Filem yang mengisahkan mengenai watak Zoolander, seorang model yang dipukau untuk menjadi pembunuh kepada Perdana Menteri Malaysia yang digambarkan sebagai seorang lelaki Cina. Nama Malaysia disebut dan diburukkan sebagai sebuah negara yang membenarkan penggunaan tenaga buruh kanak-kanak dalam filem tersebut.

Filem ini yang mengisahkan tentang Bruce, lakonan Jim Carrey yang diberikan kuasa sebagai Tuhan selepas mengalami pelbagai insiden buruk dalam hidupnya.

Filem lakonan mendiang Heath Ledger dan Jake Gyllenhall yang memaparkan hidup dua orang lelaki yang hidup pada zaman dahulu, mempunyai isteri dan teman wanita masing-masing tetapi tidak dapat meneruskan hidup mereka seperti sediakala selepas bertemu satu sama lain. Terlalu banyak adegan yang tidak patut ditonton dipersembahkan dalam filem ini.

Kini dikaitkan dengan skandal 1MDB, filem arahan Martin Scorsese ini menampilkan Leonardo DiCaprio sebagai watak utama berdasarkan kisah sebenar seorang lelaki memanipulasi pasaran saham untuk mendapatkan keuntungan segera. Margot Robbie dalam filem ini membuatkan ramai lelaki tidak senang duduk.

Sebuah filem yang (kononnya) menggambarkan apa yang berlaku kepada Noah, lakonan Russel Crowe ketika bumi ditimpa banjir besar dan bagaimana Noah cuba menyelamatkan manusia dan haiwan berdasarkan ilham-ilham yang diberikan kepada dia oleh Tuhan yang menjadikan dia seorang Prophet pada zaman itu.


Tips Dan Panduan Senaman Ringkas Untuk Dapat Six Pack

Ramai di antara kita (ramai?) meluangkan masa untuk melakukan sit-up untuk mengempiskan perut supaya kelihatan bergaya. Walaupun begitu, apa yang anda buat itu sebenarnya tidak memberikan kesan.

Kenapa Saya Sit-Up Hari-Hari Tapi Saya Tak Dapat Pun Six Pack Yang Saya Idamkan?

Menurut pakar pelatih selebriti, Nicola Addison, rahsia untuk mendapatkan perut yang kempis dan berotot bukanlah dengan melakukan sit-up.

Mengikut beliau, terdapat banyak salah tanggapan orang ramai berkenaan lemak di dalam badan khasnya di bahagian perut. Sit up tidak akan memberikan anda perut yang kempis walau bagaimana kuatpun anda melatih otot anda, selagi lapisan luar otot perut ditutupi oleh lapisan lemak.

Salah satu mitos berkenaan pembuangan lemak yang selalu orang mudah percaya ada jika kita berusaha menguatkan otot di bahagian yang kita latih, lemak akan turut sama dibuang. Itu adalah mitos.

Cara yang sebenar adalah dibahagikan kepada 4 cara secara amnya yang perlu dituruti untuk mendapat hasil yang memuaskan;

Rajinkan diri untuk melakukan aktiviti mengangkat berat. Apabila kita melakukan sesuatu yang memerlukan pergerakan otot, kalori akan dibakar. Otot pula adalah tempat di mana kalori dibakar.

Telah dibuktikan yang rutin melakukan aktiviti mengangkat berat menambahkan tahap metalobisme kita sebanyak 15 peratus. Gabungkan pelbagai jenis latihan yang menggunakan pelbagai jenis otot ke dalam latihan anda.

Senaman ini nampak mudah tetapi sebenarnya amat susah hendak dilakukan. Melakukan aktiviti planks sebagai rutin mampu memperkuatkan abdomen dan mengempiskan perut.

Diet yang mengandungi makan yang telah diproses, gula, garam dan lemak tidak akan membantu. Fokuskan untuk mengurangkan pengambilan makanan yang mengandungi bahan tersebut dan lebihkan kepada pengambilan protein untuk membantu anda mengempiskan perut anda.


Pereka Grafik Ini Cipta Semula Lukisan-Lukisan Terkenal Menggunakan Teknik Menyerupai Lego

Walaupun menggunakan teknik yang agak ringkas, kita dapat melihat lukisan yang ingin diterjemahkan dalam bentuk baru ini. Lebih mudah untuk kita mengenalpasti lukisan yang dicipta semula ini apabila kita melihat dari jarak jauh. Bolehkah anda teka lukisan asal yang dihasilkan semula?